
Ivancu u 2012. i 20135. 
više državnih potpora 
no u zadnjih 10 godina 


Na sjednici u ponedjeljak, 
23. prosinca, vijećnici Grad- 
skog vijeća Ivanca donijeli su 
najvažniji gradski financijski 
akt — proračun Grada Ivanca 
za 2014. godinu, vrijedan 27,7 
milijuna kuna. 

Donijet je većinom glasova 
nazočnih vijećnika, nakon što 
je Vijeće prethodno usvojilo 
cijeli niz financijskih planova 
gradskih ustanova i gradskih 
programa koji su sastavni dio 
proračuna. 

Sjednica je i ovoga puta pro- 
tekla u konstruktivnoj atmosfe- 
ri i kulturnom dijalogu; unatoč 
činjenici da su se mišljenja po- 
zicije i oporbe oko nekih tema i 
programa razilazila. 

NOVO TRGOVAČKO 
DRUŠTVO 


Osnovana je 
nova tvrtka 
Ivkom - 
Vode d.o.o. 


Odlukom Gradskog _vije- 
ća, iz Ivkoma did. izdvojena je 
Radna jedinica Vodoopskrba 
i odvodnja, a te su djelatnosti 
ušle u novo trgovačko društvo 
koje je od 1. siječnja počelo 
poslovati pod nazivom Ivkom 
— Vode d.o.o. Takav preustroj 
bio je neophodan zbog no- 
vog Zakona o vodama kojim 
je određeno da se djelatnosti 
javne vodoopskrbe i odvodnje 
moraju izuzeti iz djelokruga 
komunalnog gospodarstva. 

S obzirom na to da je zako- 
nodavac jasno dao do znanja 
da tvrtke koje neće izvršiti re- 
strukturiranje neće moći dobiti 
nikakva sredstva potpore iz 
državnog proračuna, naknade 
za korištenje i zaštitu voda za 
projektiranje, gradnju, sanaciju 
ili rekonstrukciju komunalnih 
vodnih građevina, promjene u 
ustrojstvu i organizaciji Ivkoma 
bile su neizbježne. 

U nadležnosti nove tvrtke 
Ivkom — Vode d.o.o. su isklju- 
čivo djelatnosti javne vodo- 
opskrbe i odvodnje, izvođenje 
priključaka, ispitivanje zdrav- 
stvene ispravnosti vode za piće 
te izmjena, servis, održavanje i 
baždarenje vodomjera.(ljr) 


IVANEČKA 
ŽELJEZNICA 


300.000 kn u 
rekonstrukciju 
NN mreže 


U zaseoku Čovrani u Mje- 
snom odboru Ivanečka Želje- 
znica obavljaju se radovi na 
rekonstrukciji niskonaponske 
mreže. Prema riječima Zden- 
ka Đule, voditelja Pogonskog 
ureda Elektre u Ivancu, radovi 
obuhvaćaju izmjenu starih i 
postavljanje novih stupova 
i novog samonosivog kabla, 
a obavljaju se na dionici du- 
goj jedan kilometar. Ukupna 
vrijednost im je blizu 300.000 
kuna, a njima će se i mješta- 
nima Suhe Željeznice, koji su 
dosad muku mučili s lošom 
strujom i padovima napona, 
osigurati kvalitetna struja. 

Ove godine istovjetni radovi 
obavit će se i na oko kilometar 
dugoj dionici od trafostanice u 
Stažnjevcu prema Gačicama.(ljr) 

Proračun Grada Ivanca za 2014. 


vrijedan je 27,7 milijuna kuna 


+ Iako se, zbog štednje, u ovoj godini neće investirati tako puno kao prethodnih godina, razvojni projekti — pogotovo u stvaranju preduvjeta za 
investiranje i razvoj gospodarstva - neće izostati 


Zahvaljujući visokim potporama s državne razine, Ivanec je u protekle dvije godine 


bio veliko infrastrukturno gradilište 


Na sjednici u ponedjeljak, 
23. prosinca, vijećnici Gradskog 
vijeća Ivanca donijeli su naj- 
važniji gradski financijski akt — 
proračun Grada Ivanca za 2014. 
godinu, vrijedan 27,7 milijuna 
kuna. Donijet je većinom glasova 
nazočnih vijećnika, nakon što je 
Vijeće prethodno usvojilo cijeli 
niz financijskih planova gradskih 
ustanova i gradskih programa 
koji su sastavni dio proračuna. 

Sjednica je i ovoga puta pro- 
tekla u konstruktivnoj atmosferi 
i kulturnom dijalogu; unatoč či- 
njenici da su se mišljenja pozici- 
je ioporbe oko nekih tema i pro- 
grama razilazila, što je rezultiralo 
pitanjima i iznošenjem argume- 
nata i protuargumenata, bilo 
je vidljivo zalaganje vijećnika 
za rješavanje problema građa- 
na i cijele lokalne zajednice. 

Na dnevnom redu bile su 
24 točke, a oko većine njih, 
uključujući i drugi rebalans 
proračuna te programe rada i 


AKTUALNI SAT 


Vladimir Lacković (HDZ): Postoji li moguć- 
nost da se na lokaciji u Pecama, gdje posluju dva 
privatna poduzetnika, postavi javna rasvjeta? 

M. Batinić: Grad već radi po pitanju uređenja 
te lokacije. Čim se provede natječaj i to dopuste 
vremenske prilike, na tom će mjestu biti montira- 


na javna rasvjeta. 


Milena Golubić (HDZ): Otkako je uređen 
spoj Rajterova — Malezova, pri čemu je reguliran 
potok Bistrica, vlasnici kuća s lijeve strane za jačih 
oborina imaju poplave u svojim podrumima. To se 


financijske planove gradskih 
ustanova, nije otvarana raspra- 
va. Ravnatelj Pučkog otvorenog 
učilišta Mario Kramar sam se 
javio za riječ i pojasnio tema- 
tiku vezanu uz činjenicu da je 
ta ustanova nedavno u objektu 
koji je u vlasništvu Grada Ivan- 
ca otvorila ugostiteljski objekt. 
-Nakon što je Učilištu sma- 
njeno financiranje iz gradskog 
proračuna (u ovom trenutku 
udio proračunskih sredstava 
je samo 3,5 posto), ustanova se 
bila prisiljena osloniti na vlastite 
snage i, u cilju rješavanja proble- 
ma manjka prihoda, okrenuti 
se novim izvorima financiranja. 
Ideja o otvaranju kafića bila je 
isključivo moja, a realizirana je 
uz pomoć mojih suradnika. S 
obzirom na to da su se financij- 
ski rezultati njegova poslovanja 
pokazali iznad svih očekivanja, 
mogu reći da mi je žao što nije 
i prije proradio, jer bi u tom slu- 
čaju Učilište sigurno poslovno 


bilo u plusu. Ovime ujedno že- 
lim demantirati razne lokalne 
glasine i naklapanja o tome da 
je objekt u vlasništvu ovih i onih 
gradskih čelnika. Takve glasine 
širi grupa koja je nezadovoljna 
dobrim poslovanjem kafića — 
naglasio je Kramar. 

Nešto više rasprava u nastav- 
ku sjednice bilo je oko programa 
javnih potreba u socijalnoj skrbi 
te održavanja i gradnje objekata 
i uredaja komunalne infrastruk- 
ture. U nastavku podrobnije 
izvještavamo o glavnoj točki — 
proračunu za 2014. godinu. 


Stednja i ,kresanje“ 
troškova - glavno 
obilježje proračuna 
Prijedlog proračuna za ovu 
godinu vijećnicima je obrazlo- 
žila pročelnica Upravnog odje- 
la za proračun, financije i gos- 
podarstvo Maja Darabuš. 
-Ukupni prihodi i primici 
proračuna planirani su u iznosu 


prije nije događalo, pa se pretpostavlja da je po- 
plavljivanje povezano s radovima. Ne pomaže ni 


izvrše očevid. 


hidroizolacija. Može li se intervenirati? 
M. Batinić: Uputit ćemo predstavnike grad- 
skog Upravnog odjela za komunalne djelatnosti da 


Goran Slavinec (HDZ): S obzirom na najav- 
ljeno spajanje Bolnice Klenovnik s varaždinskom 


Općom bolnicom, je li poznato hoće li biti kakvih 


posljedica za zaposlene i pacijente? 

M. Batinić: Prema mojim informacijama, ot- 
puštanja ne bi smjelo biti, ali preraspodjele poslo- 
Va da. Drugih informacija zasad nemam. 


6,75 milijuna 
kuna za 
gradnju 
komunalne 
infrastrukture 


Smatrajući da su planira- 
na sredstva za gradnju obje- 
kata i uređaja komunalne 
infrastrukture preskromna, a 
sredstva namijenjena asfal- 
tiranju nerazvrstanih cesta 
premala, V. Lacković je kazao 
da iz takve raspodjele pro- 
izlazi da sredstva za ruralni 
razvoj nisu ni predviđena te 
izrazio žaljenje što prijedlozi 
pojedinih mjesnih odbora 
nisu uvršteni u program. 
Gradonačelnik Batinić s time 


se nije složio. Podsjetivši da 
=== 


intenzivno se 
investiralo u gradnju 
nerazvrstanih cesta u 
rubnim područjima 


se u proteklih šest do osam 
godina intenzivno investi- 
ralo upravo u gradnju ne- 
razvrstanih cesta u rubnim 
područjima, što se može 
argumentirati i brojkama, 
dodao je da planiranih 6,75 
milijuna kuna za gradnju in- 
frastrukturnih objekata i ure- 
đaja, od čega 1,41 milijun za 
prometnice i prometne po- 
Vršine, osiguravaju kontinu- 
itet u realizaciji predviđenih 
programa. Što se tiče grad- 
nje nerazvrstanih dionica u 
Lovrečanu i Stažnjevcu, koje 
su bile planirane u 2012, 
one će se realizirati u skladu 
s financijskim mogućnosti- 
ma proračuna i građana. 

Odgovarajući na pitanje 
M. Žimbreka o modernizaciji 
dionica u Ivancu, pročelnik 
za urbanizam i komunalne 
poslove Stanko —Rožman 
informirao je Vijeće o rado- 
Vima koji će se obavljati na 
dionici Kumičićeva-Gajeva (s 
uređenjem raskrižja s Nazo- 
rovom ulicom i proširenjem 
do Šabanove) te dalje do 
potoka Bistrice (gdje će se 
graditi most) s izlazom na 
Malezovu i uređenjem Pre- 
radovićeve ulice i šetnice 
Uz Bistricu sve do Malezove 
ulice. 


27,72 milijuna kuna. Najveći dio, 
93 posto, odnosi se na prihode 
poslovanja koji su planirani u 
iznosu 25,74 milijuna kuna, dok 
se od prodaje nefinancijske imo- 
vine planira ostvariti 7 posto ili 
1,97 milijuna. Od glavnog izvora 
proračunskih prihoda — poreza 
na dohodak, kani se namaknuti 
14,9 milijuna kuna, pri čemu se 
na toj stavci planira rast od 3,1 
posto u odnosu na 2013. Od 
poreza na imovinu (kuće za od- 
mor, promet nekretnina) i po- 
reza na robu i usluge planira se 
oprihodovati oko 285.000 kuna. 
Od kapitalnih pomoći računa se 
na priljev 2,92 milijuna kuna od 
Fonda za zaštitu okoliša te na još 
oko 360.000 kuna pomoći iz dr- 
žavnog proračuna za planirane 
programe u kulturi — pojasnila 
je M. Darabuš. 

Vladimir Lacković kazao je 
da vijećnici HDZ-a predloženi 
proračun neće prihvatiti. 

-Smatramo da je proračun, 
kao i prethodnih godina, ponov- 
no u status quou, da je usmjeren 
zadovoljavanju tekućih potreba 
i da u postojećoj složenoj gospo- 
darskoj situaciji nema razvojni 
pravac ni zamah. U 2014. od 
razvojnih programa u komunal- 
noj infrastrukturi nije planirano 
ništa osim nastavka sanacije 
deponija u Jerovcu i javne ra- 
svjete. Smatramo da je svota od 
650.000 kuna na stavci komu- 
nalnog doprinosa premalo pla- 
nirana, s obzirom na očekivane 
prihode od legalizacije objekata. 
Dobro je što se u predloženom 
proračunu vidi orijentacija 
prema štednji, prije svega na 
stavkama proslave Dana grada 
i reprezentacije. Vidljivo je da su 
izostale pomoći s državne razi- 
ne, što znači da vertikala vlasti 
nije u potpunosti zaživjela i dala 
rezultata — ocijenio je Lacković. 

Očekivano, reakcija grado- 
načelnika Milorada  Batinića 
nije izostala. 


Batinić: Gradu Ivancu 

nikad više novca nego 

u protekle dvije 

godine 

-Od svega što ste rekli s 
vama se mogu složiti samo 
u jednome, a to je da u 2014. 
neće biti toliko investicija kao 
prethodnih godina. A tada su 
ulaganja bila puno veća zato 
jer je Grad od 2010. naovamo 
pratio programe investiranja 
Hrvatskih cesta i Županijske 
uprave za ceste. Nije točna vaša 
ocjena o status quo i o tome 


s 
Udubljeni u proračun i u more brojčanih podataka 


Drastično smanjena sredstva 
za proslavu Dana grada 


I Mirko Žimbrek (HSS) ocijenio je pozitivnim smanjivanje troš- 
kova na poziciji proslave Dana grada, na kojoj je za te svrhe pla- 
nirano samo 20.000 kuna. A to znači da klasične proslave Dana 
grada i Ivanja — na kakvu su građani u lipnju već navikli - ove go- 
dine u organizaciji Grada neće biti. To je u obrazloženju Programa 
javnih potreba u kulturi za 2014. godinu jasno istaknula Marina 
Držaić, pročelnica za opće poslove i društvene djelatnosti: 

-Dan grada 2014. obilježit će se samo svečanom sjednicom. 
Što se tiče kulturnog i zabavnog programa na gradskoj špici, 
udruge i zainteresirane tvrtke ga same mogu organizirati i pritom 
računati na logističku, ali nažalost, ne i na financijsku potporu Gra- 


da — pojasnila je M. Držaić. 


U nastavku su vijećnici donijeli i odluku o provedbi likvidacije 
Domaćeg mlijeka d.o.o. te zaključke o Analizi stanja sustava zašti- 
te i spašavanja Grada Ivanca i Smjernicama za njegovu organiza- 
ciju i razvoj kao i odluke o izradi ciljanih izmjena i dopuna Prostor- 
nog i Urbanističkog plana te Detaljnog plana uređenja površine 
sportsko-rekreacijske namjene Jezera u Ivancu. 

Na kraju sjednice, božićne i novogodišnje čestitke gradskim 
i nazočnim županijskim vijećnicima, predstavnicima gradskih 
ustanova i tvrtki te novinarima uputili su predsjednik Gradskog 
vijeća Edo Rajh i gradonačelnik Batinić. (ljr) 


da u 2014. neće biti razvojnih 
programa. Naprotiv, ove godi- 
ne ide se u aktiviranje 5. faze 
Poslovne zone i u proširenje 
Industrijske zone za 40.000 


»Kvadrata', to više što imamo 
upite potencijalnih investitora. 
Upravo s time povezano je i do- 
nošenje odluka o izradi ciljanih 
izmjena i dopuna Prostornog i 

Vijećnici su donijeli niz odluka važnih za život građana 
našega grada 


gradsko vijeće Ž 


Vijećnici HDZ-a i HSS-a nisu podržali predloženi proračun 


za 2014. 


Urbanističkog plana te Detalj- 
nog plana uređenja površine 
sportsko-rekreacijske namjene 
Jezera u Ivancu — obrazložio je 
gradonačelnik. 

Osvrnuo se i na Lackovićeve 
izjave o navodnom izostanku 
državnih potpora Gradu Ivancu. 

-U 2012. Grad je primio 
2,23 milijuna potpora, od čega 
se čak 1,82 milijuna odnosilo 
na potporu gradnji komunalne 
infrastrukture u Poslovnoj zoni. 
U 2013. potpore su narasle na 
3,7 milijuna kuna za najrazli- 
čitije projekte — za asfaltiranje 
nerazvrstanih cesta 143.000 
kuna, uređenje Mihanovićeve 
ulice 350.000, za gradnju mo- 
sta u Cerju Tužnom 100.000 
kuna, za povećanje energetske 
učinkovitosti društvenog doma 
u Lukavcu 140.200, za štednu 
rasvjetu 280.000 kuna, za sana- 
ciju Jerovca 2,4 milijuna kuna i 
dr. Povukli i smo i 243.600 kuna 
za nabavu komunalnog vozila — 
dokumentirao je Batinić. 

-Nadalje, Gradu je odobreno 
još 995.200 kuna za razne na- 
mjene, s time da će ta sredstva 
biti uplaćena u 2014. Radi se o 
500.000 kuna za štednu rasvje- 


Grad Ivanec u suradnji s Ivkomom i Fondom za zaštitu okoliša i u ovoj godini 
nastavlja s radovima na sanaciji jerovečkog odlagališta 


FOTO: Z. STANKO 


tu, o 453.000 kuna za još jedno 
komunalno vozilo, a stiže nam i 
32.300 kuna za energetske pre- 
glede zgrada i javne rasvjete. 
Onoliko novca koliko je u Ivanec 
došlo samo prošle godine više je 
od svih doznačenih sredstava od 
2005. naovamo! I to nije sve. Tu 
su još i sredstva što su odobrena 
direktno Ivkomu, kojemu je za 
projekte vodoopskrbe i odvodnje 
u 2012. i 2013. stiglo 5 milijuna 
kuna! Ako se tome dodaju i spo- 
menuta sredstva za dva vozila- 
smećara, onda se vidi da je riječ 
o respektabilnoj svoti, pogotovo 
u odnosu na razdoblje do proš- 
lih izbora, kada iz države u deset 
godina Ivkom nije dobio ni lipe! 
— podsjetio je gradonačelnik. 


Počela je realizacija 

projekta 

Aglomeracije Ivanec 

Svim spomenutim potpora- 
ma i donacijama treba dodati i 
svotu od 700.000 eura za pro- 
jekte Aglomeracije Ivanec. Mje- 
renja na terenu već se provode, 
što znači da je počela prva faza 
realizacije toga projekta čija se 
ukupna vrijednost procjenjuje 
na 19 milijuna eura. 

Što se tiče Lackovićeve izjave 
o premalo planiranog priljeva 
od komunalnog doprinosa, po- 
jašnjeno je da je taj prihod plani- 
ran prema smjernicama i prema 
planiranoj dinamici otplate (ob- 
veznicima je omogućena obroč- 
na otplata). Također, ne treba 
smetnuti s uma i podatak da je 
Gradsko vijeće, da bi građanima 
olakšalo teret otplate naknade 
za legalizaciju, komunalni do- 
prinos smanjilo za 50 posto, a 
time će se automatski smanjiti i 
priljev sredstava od legalizacije 
u gradski proračun. 

Gradski proračun donesen 
je potom većinom glasova na- 
zočnih vijećnika, uz deset za i 
šest suzdržanih. (ljr) 

4 razvoj 


energetika 


Povoljno vrijeme iskorišteno je za polaganje finog 


asfaltnog sloja 


URBANA VIZURA Završeni su 
modernizacijski radovi u ivanečkoj 
Ulici Antuna Mihanovića 


Za novi kolnik, 
vodovod i struju 
1,34 milijuna kuna 


Nakon razdoblja s niskim 
temperaturama koje su pri- 
vremeno onemogućile pola- 
ganje završnog sloja asfalta 
u ivanečkoj Mihanovićevoj 
ulici, u utorak, 10. prosinca, 
došlo je do zatopljenja, pa je 
izvođač radova povoljno vri- 
jeme iskoristio za postavljanje 
finog asfaltnog sloja. Njime 
je presvučeno svih 475 me- 
tara novouređenog kolnika i 
nogostupa, a time su ujedno 
kraju privedeni građevinski 
radovi u prvoj fazi moderni- 
zacije te ulice. 
jr —.—.—.—— 


Izrađeni su projekti 
za nastavak 
modernizacije; 
predstoji njihovo 
usuglašavanje i 
kandidiranje za 
financiranje na 
nacionalne i druge 
novčane fondove 


Odmah potom uređena 
je i horizontalna prometna 
signalizacija, što je Mihano- 
vićevoj dalo konačni ,štih“ 
urbane prometnice. Ideja o 
uređenju drvoreda, koji bi 
dodatno pridonio njenoj još 
ljepšoj vizuri, razradit će se 
već idućih dana — kao što je 
to najavio gradonačelnik Bati- 
nić — u izravnom dogovoru s 
građanima. 

Izrađeni su i projekti za 
nastavak modernizacije u 
drugoj fazi, pa u narednom 
razdoblju predstoji njihovo 
usuglašavanje i kandidiranje 
za financiranje iz nacional- 
nih i drugih novčanih fondo- 
va, kao što je to bilo i s prvom 
fazom koju je, kao što smo 


Modernizacija 
Mihanovićeve ulice 
počela je ljetos 


već izvijestili, sufinanciralo 
Ministarstvo regionalnog ra- 
zvoja i fondova EU. 

Donosimo i bilancu sred- 
stava utrošenih u radove u 
Mihanovićevoj ulici.  Naj- 
skuplji dio ulaganja bili su 
rekonstrukcijski radovi na 
kolniku, nogostupima i ula- 
zima, zamjena stare kolničke 
konstrukcije i izgradnja nove 
prometnice, a sve to stajalo 
je 930.000 kuna. Od toga je 
580.000 kuna financirao Grad 
Ivanec, a ostatak spomenuto 
ministarstvo. 

U sklopu modernizacije 
ulice, komunalac Ivkom izveo 
je radove na rekonstrukciji 
vodovoda i kućnih priključa- 
ka, a njihova vrijednost je oko 
260.000 kuna. 

Tomu treba pribrojiti i re- 
konstrukciju NN mreže, s od- 
stranjivanjem starih stupova 
i žica i postavljanjem novih. 
Prema izvješću Elektre, u to je 
utrošeno oko 150.000 kuna. 
Zbrojeno, = modernizacijski 
radovi u Mihanovićevoj uli- 
ci stajali su oko 1,34 milijuna 
kuna. (ljr) 

STRATEŠKI DOKUMENT Javna rasprava o Strategiji razvoja Grada Ivanca 2014. - 2020. 


Do 31. siječnja rok za dostavu 


prijedloga, primjedbi i i dopuna 
mu 


U ponedjeljak, 23, prosinca, 
u Gradskoj su vijećnici održani 
sastanci partnerskih odbora iz 
pojedinih sektora koji su svojim 
stavovima, prijedlozima i suge- 
stijama dali svoj prilog formira- 
nju konačnog prijedloga Stra- 
tegije razvoja grada Ivanca od 
2014. do 2020. godine. Riječ je o 
temeljnom strateškom i razvoj- 
nom dokumentu čiji je glavni 
cilj definiranje razvojnih potre- 
pompe 


Gradskim službama je stalo 
da od gospodarstvenika 

i predstavnika tvrtki 

koje se bave gradnjom i 
održavanjem infrastrukture 
dobiju kvalitetne sugestije 
ifeedback o Strategiji 


ba, usuglašavanje predstavnika 
svih segmenata našega grada i 
lokalne zajednice oko razvoj- 
nih prioriteta u tom razdoblju i 
jasno definiranje projekata koji 
opravdaju investiranje u najvaž- 
nija razvojna područja. 
Strategija je nastajala mjese- 
cima, a u njenu je izradu ulože- 
no mnogo rada i truda. Izradili 
su je gradonačelnik i upravni 
odjeli Grada Ivanca, a savjeto- 
davnu podršku pružila je i kon- 


zultantska tvrtka EU projekti iz 
Zagreba, s čijim je predstavnici- 
ma održano više sastanaka radi 
usuglašavanja pojedinih dijelova 
Strategije. Kako bi se taj doku- 
ment, osobito onaj njegov dio 
kojije vezan uz strateške planove 
razvoja, dopunio prijedlozima 
predstavnika triju društvenih 
segmenata — gospodarstvenika, 
nositelja gradnje komunalne in- 
frastrukture i zaštite okoliša te 
društvenih djelatnosti i civilnog 
društva — održani su sastanci 
partnerskih odbora. 

Na sastanku odbora za 
društvene djelatnosti i civilno 
društvo nazočnima se uvodno 
obratio gradonačelnik Milorad 
Batinić. 

-Još kad je bila u radnoj 
verziji, ova je Strategija dobila 
pohvale BFC komisije. Doku- 
ment je usklađen s financijskom 
perspektivom EU, s fiskalnom 
politikom RH i Grada Ivanca, 
a glavni cilj kojim smo se ruko- 
vodili u njegovoj izradi bio je 
realnost i životnost u kontekstu 
mogućnosti realizacije projeka- 
ta — naglasio je Batinić. U na- 
stavku je direktorica Poslovne 
zone Ivanec mr. sc. Lana Labaš 
okupljene podrobnije informi- 
rala o važnijim dijelovima do- 


kumenta, a potom su se nazočni 
otvorili široku raspravu. 

I dok se sastanku partner- 
skog odbora za društvene 
djelatnosti i civilno društvo 
odazvao značajan broj pred- 
stavnika udruga i društava koji 


su u kvalitetnoj raspravi dali 
niz dopuna i prijedloga, odaziv 
sastancima partnerskih odbora 
za gospodarstvo te komunalnu 
infrastrukturu i zaštitu okoliša 
je podbacio. 

Budući da Grad — prije nego 


Kvalitetna rasprava na sastanku partnerskog odbora 
za društvene djelatnosti i civilno društvo 


li dokument bude poslan na do- 
nošenje Gradskom vijeću Ivan- 
ca — od strane gospodarstveni- 
ka i predstavnika tvrtki koje se 
bave gradnjom i održavanjem 
infrastrukture želi dobiti kva- 
litetne sugestije i feedback o 
Strategiji, rok za dostavljanje 
primjedbi, prijedloga i dopu- 
na produljen je do 31. siječnja. 
Prijedlozi se mogu dostaviti na 
obrascima objavljenim na web 
stranicama Grada Ivanca. Do- 
tad će se pokušati sazvati novi 
sastanci partnerskih odbora, 
jer gradskim službama stalo je 
da Strategiju dopune s konkret- 
nim prijedlozima i sugestijama 
gospodarstvenika. (ljr) 


INFRASTRUKTURA Gradnja sekundarnog vodovoda u Prigorcu 


Polaže se 1700 metara razvodne mreže 


Nakon što je u Prigorcu do- 
vršena gradnja vodospremnika 
i precrpne stanice — kapitalne 
vodoopskrbne investicije vri- 
jedne 1,84 milijuna kuna što su 
je s 90 posto financirale Hrvat- 
ske vode, dok je 10 posto novca 
osigurao Ivkom iz razvojnih 
sredstava — u tom su se nase- 
lju i tijekom prošlog mjeseca 
odvijali intenzivni radovi na 
rješavanju vodoopskrbne pro- 


U proljeće se radovi 
nastavljaju rekonstrukcijom 
postojećeg Ivkomovog 
vodovoda i gradnjom 
spojnog cjevovoda 

prema klijetima 


blematike. U tijeku je gradnja 
sekundarnog cjevovoda, koja 
u ovoj fazi obuhvaća polaganje 
razvodne mreže do kuća koje 
nisu spojene na sustav Ivkoma. 
O tome nam je više rekao 
Dalibor Patekar, zamjenik teh- 
ničkog direktora. 
- Gradnja sekundarnog vo- 
dovoda u Prigorcu izvodi se u 


U prvoj fazi polaže se 1700 metara razvodne mreže do 
kuća koje nisu bile spojene na Ivkomov sustav 


tri faze. Prva faza je u tijeku, a 
obuhvaća polaganje 1700 me- 
tara razvodne mreže do kuća. 
Odmah nakon toga počet ćemo 
s izvođenjem kućnih priključa- 
ka, a uvjet je da kućanstvo ima 
sagrađeno vodomjerno okno, 
o čemu smo mještane na vri- 
jeme obavijestili. Prema našim 
podacima, potrebno je izvesti 
više od 130 novih priključaka. 
Njihovo izvođenje ovisi i o vre- 


menskim prilikama, a budući 
da sada ulazimo u zimski peri- 
od, vjerujem da ćemo s dijelom 
priključaka morati pričekati do 
proljeća. Tada ćemo krenuti i s 
drugom fazom, koja obuhvaća 
rekonstrukciju postojećeg Iv- 
komovog cjevovoda te izgrad- 
nju spojnog vodovoda prema 
klijetima — izjavio je Patekar. 
Vrijednost prve faze radova je 
700.000 kuna. 

PRI KRAJU PILANA li 
Otvorenje u 
proljeće 


Planiranim tempom  napre- 
duju i radovi na vodospremniku 
kapaciteta 800.000 litara, Pilani II, 
što je sagrađen u Rajterovoj ulici. 
Podsjećamo, i to je jedna od kapi- 
talnih poi investicija, 
čija je najveća vrijednost u tome 
što će Ivancu dugoročno osigura- 
ti stabilnu i sigurnu vodoopskrbu. 
Vodospremnik bi trebao omogu- 
ćiti i opskrbu ivanečkom vodom 
drugih naselja našega kraja, koja 
su sada na Varkomovom sustavu. 

-Svi građevinski radovi su za- 
vršeni, a sada se u unutrašnjosti 
objekta izvode finalni električar- 
ski i elektronički radovi. Budući 
da su u objekt uvedeni struja i 
grijanje. nema zapreka za na- 
stavak radova i u hladnijim da- 
nima, kada će se izvoditi završni 
spojevi od nehrđajućih materi- 
jala, a otvaranje vodospremnika 
planiramo u proljeće — poručio 
je Dalibor Patekar. Vrijednos 
ulaganja je 3 milijuna kuna.(ljr) 


Uređuje se okoliš i pristu- 
pna cesta prema vodo- 
spremniku Pilana li 


S trećom fazom, u kojoj će se 
graditi razvodna mreža do klijeti, 
planira se početi za godinu dana, 
u proljeće 2015. godine. Svi rado- 
vi koji se odnose na gradnju se- 
kundarnog vodovoda financiraju 
se iz razvojnih sredstava. 

Cilj gradske politike je da 
se putem Ivkoma, tvrtke u ve- 
ćinskom gradskom vlasništvu, 
potpuno uredi vodoopskrbni 
sustav u Prigorcu i inkorporira 
u njen distributivni sustav. Time 
se naš grad svrstao među rijetke 
sredine u Hrvatskoj bez ,divljih“ 
vodovoda, odnosno, ispunio je 
zakonsku odredbu i svakom ku- 
ćanstvu osigurao priključak na 
mrežu ovlaštenog distributera 
vode_.(ljr) 


infrastruktura 


o 


U proljeće počinju radovi na energetskoj obnovi Era doma u Lukavcu 


ENERGETSKA UČINKOVITOST Gradonačelnik M. Batinić 
potpisao ugovor s Ministarstvom gospodarstva RH 


140.000 kuna za energetsku 
obnovu doma u Lukavcu 


+Sagradit će se nova fasada i krovište, zamijeniti stolarija... 


U ponedjeljak, 16. prosinca, 
gradonačelnik Milorad Batinić 
je u Županijskoj palači u Va- 
raždinu potpisao ugovor s Mi- 
nistarstvom gospodarstva RH 
o dodjeli bespovratnih 140.000 
kuna Gradu Ivancu. 

Riječ je o sredstvima koja je 
Grad povukao temeljem prija- 
ve projekta energetske obnove 
društvenog doma u Lukav- 
cu na natječaj ministarstva u 


programu poticanja razvoja 
energetskog sustava za 2013. 
godinu. 

- U skladu s opredjelje- 
njem o potrebi rekonstruk- 
cije i obnove postojećih druš- 
tvenih domova na području 
grada Ivanca, na spomenuti 
natječaj prijavili smo obnovu 
doma u Lukavcu. Uz izradu 
projektne dokumentacije, 
obnova podrazumijeva izvo- 


đenje radova na toplinskoj 
izolaciji pročelja, rekonstruk- 
ciju i toplinsku izolaciju kro- 
va, zamjenu vanjske stolarije 
te, u perspektivi, i upotrebu 
obnovljivih izvora solarne 
energije za pripremu potroš- 
ne tople vode putem solarnih 
panela — izjavio je gradona- 
čelnik. 

Radovi će početi u proljeće 
ove godine_.(ljr) 


Fond zaštite okoliša i energetske učinkovitosti odobrio 
bespovratna sredstva Gradu Ivancu 


Za energetske preglede zgrada 
u gradskom vlasništvu 32.320 kn 


+ Odobrena su i sredstva za energetsko certificiranje svih 
instalacija javne rasvjete na području grada 


Temeljem prijave na natje- = 
čaj Fonda za zaštitu okoliša i č 
energetsku učinkovitost, Gra- & 
du Ivancu odobreno je 32. 320 = | 


kuna bespovratnih sredstava 
kojima će sufinancirati ener- 
getske preglede i energetsko 
certificiranje zgrada u grad- 
skom vlasništvu. Ukupna vri- 
jednost kandidiranog projekta 
je 80.800 kuna, a budući da 
Fond sufinancira 40 posto in- 
vesticije, preostalih 60 posto 
ili 48.480 kuna pokrit će se iz 
proračunskih sredstava. 
Energetski pregledi bit će 
izvršeni u društvenim do- 
movima u Lančić-Knapiću, 
Vuglovcu i Punikvama, u 
Gradskoj vijećnici, na objektu 
stare škole u Ivancu, na objek- 
tu vodenice u Margečanu te 
na instalacijama javne rasvjete 
za područje grada Ivanca. 
Sredstva za energetski pre- 
gled i certificiranje odobrena 


Energetski će biti pregle- 
danai certificirana i javna 
rasvjeta na području gra- 
da Ivanca 


su i Srednjoj školi Ivanec, koju 
je kandidirao osnivač, Varaž- 
dinska županija. 

Kao što je poznato, ener- 
getski pregled (postupak ko- 
jim se analiziraju postojeća 
potrošnja i energetska svoj- 
stva zgrade te određuje ispla- 
tivost mogućnosti za uštedu 
energije) zakonska je obveza. 
Podliježu joj sve zgrade javne 
namjene čija korisna neto po- 
vršina prelazi 500 četvornih 
metara, a od iduće godine i 
zgrade s korisnom površinom 
većom od 250 ,kvadrata“. 

Također, energetski pregle- 
di obvezni su i za sve posto- 
jeće zgrade ili dijelove zgrada 
koji su samostalne uporabne 
cjeline, zatim, za građevine 
koje veliki potrošači koriste 
za obavljanje svoje djelatnosti 
te javna rasvjeta, koja uključu- 
je i javnu rasvjetu na cestama 
izvan naselja. (ljr) 

Novom cestom 
kamionima i 
traktorima do 
privatnih šuma 


U ponedjeljak, 16. prosinca, 
predstavnici Grada Ivanca na 
čelu s gradonačelnikom Milora- 
dom Batinićem i dogradonačel- 
nikom Čedomirom Bračkom su 
s upraviteljem Šumarije Ivanec 
Damirom Kukecom i suradni- 
cima obišli šumsku prometnicu 
što se gradi na dionici od Iva- 
nečke Željeznice do Salinovca. 
U obilasku su im se pridružili 
sadašnji i bivši predsjednik Mje- 
snog odbora Željeznica An- 
drijana Bunić i Josip Brežnjak 
te predsjednik MO-a _Salino- 
vec Stjepan Hudoletnjak. Nisu 
skrivali zadovoljstvo gradnjom 
šumske ceste koja će vlasnicima 
omogućiti kvalitetan pristup 
šumama i bolje iskorištavanje 
drvne mase. 

-Riječ je o dionici koju je 
Grad Ivanec kandidirao na 


aktualnosti 


U proteklih nekoliko 
godina na području 
grada Ivanca 
sagrađeno je gotovo 
6,5 kilometara 
kvalitetnih šumskih 
prometnica 


javni poziv Hrvatskih šuma za 
financiranje radova u šumama 
šumoposjednika te za nju pret- 
hodno pripremio svu potreb- 
nu tehničku dokumentaciju. 
Prethodno su mještani raščistili 
zapuštene putove i uklonili dio 
stabala, kako bi olakšali pristup 
strojevima — izjavio je gradona- 
čelnik Batinić. 

- Grad Ivanec je vrlo za- 
interesiran za modernizaciju 


Završetak radova 
do polovice siječnja 


-Cesta od Željeznice do 
Salinovca već je sagrađena, a 
duga je 2.160 metara. Nasipat 
će se s 1.550,kubika“ kamenog 
materijala, bit će uređeno oko 
1500 metara jaraka, a kako bi se 
osigurala od oborinskih i dru- 
gih voda, izrađuju se betonski 
propusti promjera 60 centime- 
tara. Širina ceste od pet metara 
omogućit će nesmetan pristup 
i prometovanje kamionima i 
traktorima. Vrijednost radova 
je veća od 200.000 kuna. Poslu- 
ži li vrijeme, kompletni radovi 
završit će do polovice siječnja 
— poručio je upravitelj Šumarije 
Damir Kukec (ljr) 

šumskih pravaca, pa stoga Hr- 
vatskim šumama svake godine 
kandidiramo takve projekte. 
Zahvaljujući tomu, na našem 
je području u zadnjih nekoliko 
godina sagrađeno blizu 6,5 ki- 
lometara kvalitetnih šumskih 
cesta — izjavio je gradonačelnik 
te dodao da se u odobravanju 
projekata Hrvatske šume vode 
načelom i obvezom da kandi- 
dirane ceste gravitiraju držav- 
nim šumama. 


Cesta spojila dva 
mjesna odbora 


- Mještani su zadovoljni ure- 
đenjem ove ceste i zato što će se 
njome spojiti područje MO-a 
Željeznice i Salinovca. Koristit 
će je i izletnici, kojih je u našem 
kraju sve više, što znači da će biti 
i u službi turističkog razvoja. No 


Mještani i njihovi gosti nisu skrivali zadovoljstvo dobrim napredova- 
njem radova na gradnji šumske ceste 


najviše će koristiti mještanima, 
jer će odsad bez problema moći 
prići svojim šumama i odvoziti 
drvo — kazala je predsjednica 
MO-a Andrijana Bunić. Slično 
razmišlja i predsjednik MO-a 
Salinovec Stjepan Hudoletnjak. 

- Gradnja ove ceste velik 
je doprinos modernizaciji ne- 
razvrstanih cesta, kojih je na 
području Salinovca oko 12,5, a 
u Željeznici oko 8 kilometara. 
Najvažnije je što će se njome 
riješiti problem gospodarenja 
privatnim šumama, jer pozna- 
to je da kamioni i traktori nisu 
mogli prometovati po lošim 
putovima i kozjim stazama. 
Uređena šumska infrastruktura 
omogućit će vlasnicima da svo- 
je šume na ovome području bo- 
lje ekonomski iskoriste — ocije- 
nio je Hudoletnjak.(ljr) 


PRIJEVOZ U Lančić stigla prva školska autobusna linija 


Prijevoz za 29 đaka s 
područja Lančića i Knapića 


+ Troškove prijevoza podmiruje Grad Ivanec 


Zahvaljujući suradnji Grada 
Ivanca, Autobusnog prometa 
Varaždin i Županijske uprave za 
ceste, od srijede, 4. prosinca, do 
škole u Ivancu autobusom putuje 
i 29 učenika s područja Lančića i 
Knapića. Inicijativu za to dao je 
Mjesni odbor koji se obratio Gra- 
du sa zamolbom da se i djeci toga 
kraja osigura autobusni prijevoz i 
da ih se tako skloni s prometnih 
cesta kojima su pješačili do škole. 

Problem je riješen u najkra- 
ćem roku. Temeljem konzulta- 
cije s AP-om Varaždin, koji je 


u vezi s prometovanjem auto- 
busa tražio prilagodbu na ra- 
skrižju cesta u Lančiću, gradske 
službe su dogovorile izvođenje 
rekonstrukcijskih radova sa 
ŽUC-om, u čijoj je nadležnosti 
cesta kroz Lančić. PZC je izvr- 
šio prilagodbu u roku par dana, 
pa je već početkom prosinca 
prvi školski autobus stigao u 
Lančić, na veliko veselje đaka- 
putnika i njihovih roditelja. 

Troškove prijevoza učenika 
do škole podmiruje Grad Iva- 
nec.(ljr) 

I osnovnoškolci iz Lančića i 
Knapića od početka prosinca 
u školu putuju autobusom 


UDRUGA VINOGRADARA PEHARČEK 
Vinogradarski ormarić na Sinaske 


U skladu s planom postav- 
ljanja informativnih ormarića 
na ivanečkim vinorodnim bre- 
gima, članovi Udruge vinogra- 
dara i voćara Peharček novi su 
ormarić uredili na Sinaske, a još 
nekoliko postavit će ih u Pri- 
gorcu i na Huđaku. Ormariće 
je besplatno izradio Zdravko 
Mudri iz Prigorca. U ormari- 
ćima će Udruga vinogradara 
isticati razne obavijesti vino- 
gradarima, a sve u cilju njihova 


£ pravodobnog informiranja o 
E potrebi provođenja zaštitnih 
š radova protiv bolesti i štetnika 
2 u vinogradu. 


Iz rada udruge donosimo 
još jednu novost: prošlog mje- 
seca tri su člana - Željko Đurin, 
Dragutin Mesec i Ivica Vidoni 
završili tečaj za osposobljava- 
nje za ocjenjivače vina koji su 
organizirali županijski Upravni 
odjel za poljoprivredu i tvrtka 
WinAkom (jr) 


OŠTRI REZ Posječene su krošnje 


brijestova u ivanečkoj Kumičićevoj ulici 
Oštrim rezom protiv 
agresivnog korijenja 


U utorak, 3. prosinca, člano- 
vi DVD-a Ivanec su uz pomoć 
vatrogasnih ljestava radikalno 
obrezali krošnje brijestova u 
ivanečkoj Ulici Eugena Kumiči- 
ća. Učinjeno je to nakon što su 
gradske službe i mjerodavni iz 
Ivkomove RJ Javne površine obi- 
laskom terena utvrdili da korije- 
nje razraslih stabala, koja su bila 
iviša od deset metara, ,diže“ no- 
gostupe i asfalt te ograde stanara 
i pričinjava štetu na vodovodnoj 
i kanalizacijskoj infrastrukturi. 

K tomu, masovan lom što ga 
je prošle zime prouzročio mokar 
itežak snijeg, pokazao je da stabla 
u zimskim uvjetima predstavljaju 
ozbiljnu opasnost za živote ljudi i 
prijetnju njihovoj imovini. Riječ 
je, naime, o vrsti brijesta koja spa- 
dau porodicu korova, a karakteri- 


ziraje brz rast u visinu i agresivan 
rast površinskog korijenja. Zbog 
učestalih prigovora stanara koji 
su i sami zahtijevali sjeću, dogo- 
voreno je da se odmah nakon što 
uđu u fazu zimskog mirovanja, 
krošnje stabala potpuno obrežu. 
-Stručnim rječnikom reče- 
no, na stablima je izvršen tzv. oš- 
tri povratni rez. Takvo radikalno 
obrezivanje krošnji dovest će 
do usporenog razvoja korijenja, 
pa će ga to u konačnici oslabiti i 
olakšati njegovo vađenje — po- 
ručila je Ivkomova hortikultur- 
na inženjerka Mirjana Skroza, 
voditeljica RJ Javne površine. 
Svi spomenuti radovi izvo- 
de se u cilju uklanjanja brije- 
stova radi pripreme površina 
za predstojeću rekonstrukciju 
Kumičićeve ulice.(ljr) 

IZVOZ Industriji mesa Ivanec dodijeljen certifikat za Prusjesne naa bno 


U veljači isporuka 


prvog kontingenta 
u Azerbajdžan 


U srijedu, 18. prosinca, In- 
dustriji mesa Ivanec dodijeljen 
je certifikat za proizvodnju 
halal hrane, znak kojim se po- 
tvrđuje da je riječ o hrani koja 
je proizvedena i obrađena pre- 
ma vjerskim pravilima islama i 
primjerena običajima prehrane 
osoba muslimanske vjeroispo- 
vijesti. Tim je povodom u tvrtki 
priređena svečanost na kojoj 
je, uz kraće prigodno obraća- 
nje, predsjednici Uprave IMI 
Snježani Cipčić halal certifikat 
uručio Nermin ef. Botonjić, 
zamjenik Aziza ef. Hasanovića, 
predsjednika Mešihata Islam- 
ske Zajednice Hrvatske u Za- 
grebu. Nazočnima se obratio i 
i Aldin Dugonjić, tajnik Centra 
za halal certifikaciju u Zagrebu. 


Certifikat je ulazni- 
ca na tržište islam- 
skoga svijeta 
-Dodjelom ovog certifikata 
Industrija mesa Ivanec dobiva 
ulaznicu za ulazak na tržište 
hrane islamskoga svijeta čija 
se vrijednost procjenjuje na 
635 milijardi dolara na godinu! 
Riječ je o tržištu koje je u gole- 


Linije za proizvodnju i skla- 


dištenje delikatesa od svi- 
njetine strogo su odvojene 
od halal pogona 


moj ekspanziji, s perspektivom 
prerastanja u vodeće svjetsko 
tržište hrane. Smatramo da Hr- 
vatska ima kapacitet prerasta- 
nja u halal trendy destinaciju, a 
dodjela certifikata IMI-ju ujed- 
no je i naš doprinos privlačenju 
novih investicija u Hrvatsku i 
povećanju zapošljavanja — na- 
glasio je Dugonjić. 
-Proizvodnja halala počinje 
u siječnju, a prvi kontingent za 
isporuku će biti spreman već 
u veljači i to za Azerbajdžan. 
Proizvodnju ćemo povećavati 


u skladu s potražnjom, u po- 
četku će to biti oko 15 posto od 
ukupnih kapaciteta koji iznose 
4.000 tona na godinu — istaknu- 


..—.—_— 
Uz vlasnike i 
poslovodstvo IMI, 
svečanosti je nazočila 
i poslovna delegacija 
iz Turkmenistana 


la je direktorica S. Čipčić. Ma- 
rio Raos, vlasnik matične tvrtke 
Mini Major koja je kupila IMI, 
a koja na istočnim tržištima 
aktivno posluje već nekoliko 
godina, najavio je izvoz pr- 
venstveno u kavkaske zemlje 
— Azerbajdžan, Turkmenistan, 
Kazahstan i Džordžiju (građani 
se ljute kad njihovu zemlju zo- 
vemo Gruzijom, to je u njihovoj 
kulturi pogrdan naziv), a otvo- 
reni su i kontakti u Dubaiju. 
Savjetnik Uprave dipl. ing. 
Dragutin Mostečak ističe da je 
IML-iju dodijeljen certifikat za 
tri trajna proizvoda — sudžuk, 
sušeni govedi but bez kosti i 
sušeni govedi kare te za tri po- 


FOTO: B. TEŽAK 


gospodarstvo "f 


Na prigodnoj svečanosti u povodu dodjele halal certifikata 


Stigla poslovna delegacija 
iz Turkmenistana 


Nije slučajno što se izvozna orijentacija gradi prema kav- 
kaskim zemljama, osobito prema Azerbajdžanu, a sve u svjetlu 
aktualnog memoranduma o gradnji plinskog koridora Južni tok, 
što ga je ministar gospodarstva Ivan Vrdoljak nedavno potpisao u 
Bakuu. Potvrđuje to i podatak da je svečanosti u Ivancu nazočila i 


poslovna delegacija iz Tur 


menistana koja je došla sagledati mo- 
gućnosti poslovne suradnje s IMI. 


-Njihov dolazak dogovorili smo nedavno, kada smo u delega- 
ciji Joška Klisovića, zamjenika ministrice vanjskih poslova Vesne 
Pusić, sudjelovali u gospodarskom predstavljanju Hrvatske u Tur- 
kmenistanu - kazao je Raos. Uspostavljanje intenzivnijih poslov- 
nih odnosa s kavkaskim zemljama moglo bi pridonijeti ne samo 


povećanom zapošljavanju, 


već i obnovi stočnih farmi na kojima 


bi se proizvodila stoka za potrebe mesne industrije (ljr) 


lutrajna proizvoda — dimljeni 
juneći but bez kosti i junetinu 
u ovitku. U drugoj fazi prići će 
se certificiranju proizvoda od 
piletine. 

-Bit halala je zabrana svinj- 
skih proteina i masnoća u hra- 
ni te raznih aditiva i alergena 
kao i strogo definiranje svih 
proizvodnih faza i procesa, pri 
čemu je potrebno osigurati da 
hrana nigdje i ni u kom sluča- 


ju ne dođe u dodir sa svinjeti- 
nom — objašnjava Mostečak i 
dodaje da je IMI za dobivanje 
certifikata morala ispuniti niz 
rigoroznih uvjeta. Zaposleni su 
prošli kroz posebnu obuku, u 
pogonima su uređeni posebni 
ulazi i garderobe. Proizvodni 
pogoni i prostori za obradu i 
skladištenje halala fizički su od- 
vojeni od ostalih proizvodnih 
prostora. (ljr) 


GOSPODARSTVO Prva obljetnica poslovanja HEW-a u novom pogonu u Poslovnoj zoni Ivanec -istok 


U svega godinu dana broj 


zaposlenih povećali 20 posto | 


+Zaposleno je dvadesetak novih radnika, a u HEW-u 
najavljuju i novo zapošljavanje 


-Od 2. siječnja 2013., kada 
je započela s proizvodnjom u 
novosagrađenom pogonu u 
Poslovnoj zoni  Ivanecc-istok, 
tvrtka HEW Ivanec (Herforder 
Elektromotoren Werke) broj 
zaposlenih u proizvodnji pove- 
ćala je za dvadesetak radnika, 
pa sada u firmi koja je u stopo- 
stotnom vlasništvu njemačkog 
poduzetnika radi ukupno 115 
zaposlenih. 

Čim stabiliziramo sadašnje 
narudžbe, ići ćemo i na novo 
zapošljavanje. Do kraja 2013. 
tvrtka je ostvarila prihod od 
3,5 milijuna eura. Pribroji li se 
tomu i vrijednost repromate- 
rijala koji ulazi bez plaćanja, 
HEW' na godišnjoj razini ostva- 
ruje prihod od oko 7 milijuna 
eura. U svom poslovanju usvo- 
jio je europske obrasce poslov- 
nosti, pa s ponosom možemo 
reći da od osnivanja 1995. ni- 
kad nije kasnio u ispunjavanju 


Ivanečki dogradonačelni- 
ci u obilasku pogona s po- 
slovodstvom i vlasnikom 
tvrtke 


Većina radnika je mlađe dobi 


obveza prema radnicima i do- 
bavljačima. 


Iskorištene benefici- 

je Grada za novoza- 

poslene radnike 

To je, među ostalim, nagla- 
sio direktor HE W'-a Ivanec dipl. 
ing. Josip Šimunek na kratkoj 
svečanosti priređenoj u povo- 
du obilježavanja prve obljetni- 
ce poslovanja tvrtke u novom 
pogonu. Uz sve zaposlene, sve- 
čanosti su se pridružili i vlasnik 
Raimund Arzdorf s prokuri- 
stom  Karstenom Schleefom 
te brojni drugi gosti i uzvanici. 
Medu njima su bili i predstav- 
nici Grada Ivanca i Poslovne 
zone Ivanec d.0.0., ali i svi oni 
koji su bili uključeni u projek- 
tiranje, nadzor, gradnju i opre- 
manje novog pogona vrijed- 
nog ukupno 1,9 milijuna eura, 
što je u rekordnom vremenu 
za hrvatske prilike sagrađen u 


ivanečkoj poduzetničkoj zoni. 

Šimunek je ujedno podsje- 
tio da je gradnja nove tvornice 
bila potrebna zbog loših uvjeta 
rada u staroj Končarevoj hali, 
visokih troškova najma i ener- 
genata te potrebe proširenja 
proizvodnog i skladišnog pro- 
stora. 

- HEW je od Grada Ivanca 
najprije kupio parcelu površi- 
ne 5.875 četvornih metara, uz 
beneficije za novozaposlene po 
cijeni od 7 eura po ,kvadratu“, 
a zatim još i dodatnih 6.375 če- 
tvornih metara po cijeni od 8 
eura po ,kvadratu“. Radovi su 
počeli iskolčavanjem terena 13. 
travnja 2012., a već 2. siječnja 
2013. na novoj je lokaciji počela 
redovita proizvodnja — rekao je 
Šimunek. 


Direktor Šimunek najavio novo zapošljavanje u HEW-u 


Nakon službenog obraćanja 
gostima, vlasnik i poslovodstvo 
tvrtke su s predstavnicima Gra- 
da Ivanca, među kojima su bili 
dogradonačelnici Branko Puta- 
rek i Čedomir Bračko te direk- 
torica Poslovne zone mr. Lana 
Labaš, kratko obišli pogon. 
Vlasnik R. Arzdorf nije skri- 
vao zadovoljstvo činjenicom 
da je njegovo ulaganje u novi 
proizvodni prostor već počelo 
pokazivati rezultate u segmentu 
povećanja konkurentnosti i 
novog zapošljavanja. 

A time se ujedno ponovno 
potvrdila puna opravdanost 
formiranja ivanečke Poslovne 
zone kao prostora za poticanje 
poduzetničkih aktivnosti za 
kojima cijela Hrvatska toliko 
vapi.(ljr) 

manifestacije 


Na blagdanski ukrašenoj gradskoj špici 


Sv. Nikolu dočekalo tisuću dječice 


+ Manifestaciju su organizirali i proveli Dječji vrtić Ivančice i Grad Ivanec 


Sveti Nikola ivanečku je 
dječicu posjetio baš na svoj 
imendan, 6. prosinca, a u ne- 
zapamćenoj gužvi najdražeg je 
sveca dočekalo, procjenjuje se, 
najmanje tisuću razdraganih 
klinaca i klinceza. 

Nakon što su ga mališani 
Dječjeg vrtića Ivančice doziva- 
li pjesmom, a tete ih poučile o 
tome tko je sv. Nikola i kad je 
živio - a potom im je i poštar 
donio njegovo pismo - dragi je 
gost na središnji ivanečki trg 
doputovao kočijom koju su 
vukli bijeli konji. S velikim bi- 
skupskim štapom u jednoj, i ko- 


šarom bombona u drugoj ruci, 
sv. Nikola imao je puno posla s 
dječicom koja su ga razdragano 
okružila, a onda mu i priredila 
kraći program ispunjen stihovi- 
ma i pjesmom. 

Uz ,krampuseke“ koji su 
plesali oko vatrica te kolačima 
koje su spremile vrtićke mame, 
doček sv. Nikole na blagdanski 
ukrašenoj gradskoj špici prera- 
stao je u prekrasnu dječju ma- 
nifestaciju. Za mnogu dječicu, 
pogotovo onu mlađu, susret i 
fotografiranje sa sv. Nikolom 
bio je nezaboravan doživljaj. 

U podjeli slatkih darova sv. 


Sveti Niko svijetom šeta... 


Nikoli pomogli su članovi Sa- 
vjeta mladih Grada Ivanca i 
Udruge za kulturu i šport Sta- 
žnjevec. Premda su gradske 
službe vodile računa o tome 
da nabave dovoljno poklona 
za svu djecu s područja grada 
Ivanca, pokazalo se da 800 vre- 
ćica nije bilo dovoljno, prven- 
stveno zato što su se dočeku sv. 


1.1.2014. 


Nikole u velikom broju pridru- 
žila i djeca s područja susjednih 
gradova i općina, pa je dio ma- 
lih Ivančana ostao bez darova. 
No, iz Grada poručuju da su se 
sa sv. Nikolom već dogovorili 
da iduće godine donese i više 
poklona. 

Doček sv. Nikole organizira- 
li su ivanečki Dječji vrtić Ivan- 


čice i Grad Ivanec, u pomoć je 
priskočio i Ivkom, a svetac je 
na špicu stigao kočijom kojom 
je upravljao Mladen Marković. 
Priča se da je sv. Nikola imao 
glas baš poput zapovjednika 
Vatrogasne zajednice Marija 
Rogine, pa je tu nešto sumnjivo. 
Ali to baš i ne mora biti tako, 
zar ne?(ljr) 


Bez šiba za male 
Stažnjevčane 


Ni ove godine sv. Nikola nije 
zaobišao  stažnjevečku staru 
školu, znajući da ga u njoj već 
tradicionalno dočekuju i djeca 
toga kraja. Tako je bilo i u ne- 
djelju, 8. prosinca, kada _mu je 
doček priredilo šezdesetak dje- 
ce. Dakako, svi su izjavili da su 
cijele godine baš u svemu bili 
sušto oličenje dobrote i posluš- 


nosti, pa onda Krampus nije ni 
imao komu podijeliti šibe. 
Lijepo druženje završeno je 
podjelom slatkih darova koje je 
djeci donio sv. Nikola. Manife- 
staciju je priredila Udruga za 
šport i rekreaciju, a u posebnoj 
komunikaciji sa sv. Nikolom i 
Krampusom bili su Srećko Gra- 
brovec i Martin Pavlina.(ljr) 

Pjesmei stihovi 


za sv. Nikolu 


U nedjelju, 8. prosinca, šezdesetak je 
djece u pratnji svojih roditelja, djedova i 
baka na Ribić Bregu treću godinu zare- 
dom dočekalo sv. Nikolu. Dragog gosta, 
koji je i ove godine doputovao u pratnji 
Krampusa, razveselili su stihovima i pje- 
smom, pri čemu im maštovitosti i kreativ- 
nosti nije ponestalo. Izmamivši osmijeh 
svima prisutnima, a pogotovo sv. Nikoli, 
maleni su jedva dočekali svoje darove. 


S 


Mali Stažnjevčani i njihovi roditelji sv. Nikolu i 
Krampusa dočekali su u staroj školi 


Mještani su ponosni na svoju slogu i 
zajedništvo. Kažu da se lijepo družiti na 
otvorenom, ali i to da bi im za hladni- 


Sv. Nikola donio darove djeci Lančić-Knapića 


FOTO: ARHIV DŠR 


U subotu, 7. prosin- 
ca, sv. Nikola pohodio je i 


sak. Uz poklone, male- 
ni su se u društvenom 


jih dana ipak bilo ugodnije zabaviti se i 
družiti u toplom okruženju. Želja im je 
u dogledno vrijeme organizirati još više 
sličnih priredbi, a među najvažnijim 
planovima je gradnja dječjeg igrališta i 
manjeg društvenog doma.(M. Evačić) 


2 AG 


pedesetak djece iz Lančić- 
Knapića. 

U pratnji Krampusa, 
svetac je svakom djete- 
tu na dar donio čizmicu 
punu slatkiša. Najhrabri- 
ja među njima govorila 
su mu i stihove te za na- 
gradu dobila velik plje- 


Agilni DŠR Lančić- 
Knapić u dobrim je 
vezama sa sv. Niko- 
lom 


domu počastili i kolači- 
ma, sokovima, slatkiši- 
ma, grickalicama. 

Nikolinje je i ove godi- 
ne organiziralo Društvo 
za športsku rekreaciju 
Lančić-Knapić. Za pomoć 
zahvale idu Mariju Rogini, 
Ivanu Županiću, ženama 
koje su ispekle kolače, Tr- 
govačkom obrtu - Marica, 
Dječjem vrtiću Ivančice 
i Dragutinu Petrinjaku. 
(ms) 

Svetom Nikoli razveselilo se šez- 
desetak mališana Ribić Brega i su- 
sjednih mjesta 

Rasplesana djeca u bijelim su nošnjama dotaknula srca publike 
Božićni koncert za pamćenje 


Salinovčani prikazali 
raskos folklornog 


stvaralaštv 


Svojim nastupom na velikom 
božićnom koncertu u nedjelju, 
22. prosinca, veliki folklorni an- 
sambl KUD-a Salinovec poka- 
zao je sjajan kvalitativni pomak 
kojim se definitivno svrstao uz 
bok najboljih folklornih ansam- 
bala u našoj županiji i šire. Završ- 
nom izvedbom spleta prigorskih 
plesova — kojeg su, po riječima 
voditelja Tihomira Kukulića, ple- 
sači uvježbavali godinu dana — 
folkloraši su pokazali da su izašli 
iz okvira pučkog plesa te ušli u 
zreliju fazu, u kojoj se od izvođa- 
ča traži disciplina i viši stupanj 
uvježbanosti kao preduvjet na- 
stupa na priredbama državne i 
međunarodne razine. 

To je nepogrešivo shvatila i pu- 
blika te burnim pljeskom nagradi- 
la odrasle, ali i sve ostale izvođače 
koji su gotovo dva sata zabavljali 
goste što su u nezapamćeno veli- 
kom broju ispunili sportsku dvo- 
ranu OŠ Tina Ujevića. Dobroj 
atmosferi uvelike su doprinijeli i 
veliki salinovečki muzikaši i po- 
gotovo, mali folkloraši i tamburaši 
(pod vodstvom Roberta Štorge), 


+Ansambl broji više od 70 
plesača, a svi nisu nastupili 


Salinovečki folkloraši za prigorske su plesove nošnje mo- 


rali posuditi, ali - vrijedilo je! 
koji su u svojim bijelim nošnjama 
i crvenim mašnama u kosi (dje- 
vojčice) raznježili publiku. Sama 
činjenica da cijeli ansambl broji 
više od 70 velikih i malih plesača 
(svi nisu ni mogli nastupiti), poka- 
zuje da Salinovec u najdoslovni- 
jem smislu te riječi živi sa svojim 
KUD-om. Posjetitelji su sa sim- 
patijama popratili i skeč što su ga 
izveli učenici PŠ Salinovec. 


Čestitke KUD-u i svim njego- 
vim članovima kao i okupljenim 
mještanima uputio je ivanečki 
dogradonačelnik Branko Putarek, 
a na kraju i predsjednica KUD-a 
Valentina Posavec Kovač. Druže- 
nje je nastavljeno u neformalnom 
tonu, a svi nazočni mogli su se po- 
častiti desecima vrsta kolača koje 
su ispekle članice KUD-a i mame i 
bake malih folkloraša. (ljr) 


manifestacije 


U organizaciji Udruge 
građana Margareta 


e e e 

Pjesma i uzbuđenje 
e vw 

uz veseli doček 

e ve #7 e 
Djeda Božićnjaka 

Veliko uzbuđenje u 
srijedu je, 18. prosinca, 
vladalo i u Vatrogasnom 
domu u Margečanu, gdje 
se mnoštvo dječice i mje- 
štana skupilo u iščekivanju 
dolaska Djeda Božićnjaka. 
U blagdanskoj atmosferi i 
uz bor okićen ,cofikima', 
učenici su Djedu, ali i ma- 
lišanima iz igraonice te 


dana Margareta, koja redo- 
vito upriličuje i druga druš- 
tvena zbivanja u mjestu, a 
kontinuirano se uključuje 
i u gradske manifestacije. 
Tako su djeca iz Margečana 
u narodnim nošnjama ne- 
davno upotpunila atmos- 
feru Ivanečkih rudarskih 
dana, a umijeće ovdašnjih 
žena u pripremanju spe- 

Djed Božićnjak je i malima i velikima nadahnuto pri- 
povijedao o sobovima i izgubljenim potkovama 


dječici iz okolnih mjesta, 
priredili vedar program 
ispunjen pjesmom i sti- 
hovima. Svojim zvonkim 
glasićima pridružili su im 
se i članovi Dječjeg zbora 
Margaretice. 

A kad je napokon sti- 
gao, Božićnjak je malu (a 
i odraslu) publiku zaba- 


Program su izveli 
učenici PS Margečan i 
Dječji zbor Margaretice 


cijaliteta narodne kuhinje 
već je poslovično poznato, 
pa se razmišlja i o tome 


vio zanimljivom pričom o 
svojim putešestvijama od 
Laponije do  Margečana 
te potom dječici podijelio 
šarene darove. U njihovoj 
nabavi pomogli su AEC 
Copak i Udruga umirovlje- 
nika, pa se sedamdesetak 
dječice kući vratilo sa ši- 
rokim osmijesima i s puno 
lijepih dojmova. Govorka 
se da je ,prste“ u tome imao 
i gospodin Petar Lozančić. 

Veselo dječje druženje 
organizirala je Udruga gra- 


da se pojedine lokalne de- 
licije i službeno zaštite. 
Takvih prijedloga bilo je i 
na nedavnoj Dragoj doma- 
čoj rieči, gdje je umijeće 
margečanskih žena bilo 
posebno zapaženo. Usto, 
Margareta neprestano radi 
na dogradnji, uređivanju 
i ,šminkanju“ svoje vode- 
nice, pa stoga i ne čudi da 
joj je Turistička zajednica 
dodijelila posebnu nagradu 
za kontinuitet u uređivanju 
naselja. (ljr) 


Uvodnom pjesmom na- 
slovljenoj  Preveliku radost, 


Božićni koncert zbora i 


U programu je nastupio i 
Tamburaški orkestar Varaždin- 


Mješoviti pjevački zbor KUD- 
a Rudolf Rajter u petak je, 27. 
prosinca, ponio publiku što se 
u ivanečkoj crkvi u velikom 
broju okupila na božićnom 
koncertu kojim zbor već tra- 
dicionalno čestita božićne i 
novogodišnje blagdane svim 
građanima te dragim gostima 
i prijateljima. Izvođenjem ra- 
znolikog repertoara ponovno 
je oduševio publiku te potvr- 
dio svoje visoke glazbene po- 
tencijale. 


ske glazbene udruge kao i soli- 
stice Rafaela Canžar (mezzoso- 


Ivanečki zbor sa solisticama 
R. Čanžar i L. ŠSambar 
ponovno je potvrdio svoje 
visoke glazbene potencijale 


pran) i Lucija Šambar (sopran), 
uz klavirsku pratnju prof. Sanje 
Canžar. Program su pripremili 
dirigenti obaju ansambala prof. 


Jelena Gotal i Damir Mumlek, 


DJ = Im 


varaždinski 


h tamburaša 


koji je i ravnao cjelokupnim 
jednosatnim programom. 

Suradnja KUD-a R. Rajter 
s Varaždinskom glazbenom 
udrugom rezultirala je još jed- 
nim zajedničkim koncertom, 
a on je — s istim repertoarom 
— sljedećeg dana izveden u 
prepunoj dvorani varaždinske 
Glazbene škole. (ljr) 


Ivanečki zboraši i varaž- 
dinski tamburaši građa- 
nima su Božić uljepša- 

li raskošnom glazbenom 
atmosferom 


10 sa svih strana 


POMOĆ U NEVOLJI 
Upravno vijeće 
Fundacije Pro vitae 
odobrilo nove 
donacije potrebitima 


Zahvale 
donatorima 
otpori 
u Pro 
vitae 


U Gradskoj je vijećni- 
ci održan novi sastanak 
Upravnog vijeća Humani- 
tarne fundacije Pro vitae. 
Njena upraviteljica Jasenka 
Friščić priopćila je da fun- 
dacija trenutačno raspolaže 
s nešto više od 90.000 kuna 
te ujedno zahvalila orga- 
nizatorima dviju nedavnih 
humanitarnih manifestacija 
koji su prikupljena sredstva 
uplatili na njen žiroračun. 

Riječ je o članovima Kul- 
turno — umjetničke udruge 
Stažnjevec koji su fundaciji 
uplatili 4.300 kuna priku- 
pljenih na humanitarnoj 
glumačkoj večeri, dok je 
Forum žena SDP-a Ivanca 
uplatio 740 kuna ostvarenih 
akcijskom prodajom knjiga. 

Kao i obično, i toga su 
se puta razmatrale zamol- 
be za pomoć što su ih fun- 
daciji uputili građani teško 
ugrožena zdravlja kao i oni 
koji su se našli u socijalno 
— zaštitnoj potrebi, pa su 
odobrene potpore najugro- 
ženijima. 

I svi ostali građani koji 
žele pomoći bližnjima mogu 
to učiniti uplatom novčanog 
priloga na žiroračun Pro vi- 
tae u Vaba banci 2489004- 
1131204619, s pozivom 
na broj 02 — matični broj 
uplatitelja. Pritom posebno 
naglašavamo da je fundaciju 
osnovao Grad Ivanec u ci- 
lju pomoći isključivo djeci i 
građanima s područja naše- 
ga grada. (zs) 

NISU ZABORAVLJENI Grad Ivanec priredio tradicionalno darivanje starijih osoba 


Topla riječ i pokloni 


razgalili srca 850 


najstarijih građana 


Nitko nije ostao bez 
poklona 


+ Vrećice s prehrambenim artiklima podijelili su gradski vijećnici, članovi Savjeta 
mladih i USR-a Stažnjevec, a druženju s građanima odazvali su se svi gradski čelnici 


Više stotina građana treće 
životne dobi u utorak se, 9. pro- 
sinca, okupilo u dvorani KTC-a 
na božićnom druženju što ga za 
naše najstarije stanovnike već 
tradicionalno priređuje Grad 
Ivanec. Na druženje je bilo po- 
zvano oko 850 građana starijih 
od 76 godina, pa s obzirom na tu 
brojku i ne čudi gužva koja se u 
kasnijim poslijepodnevnim sa- 


tima stvorila na prilazu KTC-u. 
Tamo pak su vremešne goste do- 
čekivali gradski vijećnici, člano- 
vi Savjeta mladih i stažnjevečke 
Udruge za šport i rekreaciju te 
im darivali vrećice s prehram- 
benim artiklima, simboličan 
znak pažnje Grada prema svo- 
jim najstarijim građanima. 

Premda, zbog godina i naru- 
šena zdravlja, neki od pozvanih 


nisu, na žalost, mogli doći i pro- 
vesti ugodnu večer u razgovoru s 
vršnjacima, njihove poklone pre- 
uzela je rodbina. No, zahvaljujući 
suhom vremenu bez snijega, koje 
je i onima iz udaljenijih mjesta 
olakšalo dolazak u Ivanec, raspo- 
loženi građani poodmakle dobi 
prepunili su toplu dvoranu KTC-a. 

-U zlatnim ste i najboljim 
godinama! — poručio im je u 


Na božićnom druženju okupilo se više stotina građana iz cijelog našeg kraja 

prigodnom obraćanju pred- 
sjednik Gradskog vijeća Edo 
Rajh i - zaradio pljesak ženskog 
društva koje se rado složilo s 
njegovom konstatacijom. 
-Iskreno vam zahvaljujem za 
sve ono što ste za Ivanec i za sve 
nas učinili tijekom svog radnog 
vijeka. Ova blagdanska večer po- 
ruka je da niste zaboravljeni, jer 
svjesni smo da puno puta sim- 
boličan znak pažnje, topla riječ 
i razgovor znače više od _mate- 
rijalnih stvari — naglasio je Rajh. 
Svima okupljenima kratko se 
obratio i gradonačelnik Milorad 
Batinić te njima i njihovoj rodbi- 
ni poželio sretan Božić i što zdra- 
viju 2014. godinu. Skupu su se 
pridružili i dogradonačelnici Če- 
domir Bračko i Branko Putarek. 
Ugodno druženje uz toplu 
večeru, gemište i sokove umi- 
rovljenicima su uljepšali muzi- 
kaši iz Salinovca, a komedijom 
Keramičar nasmijali su ih čla- 
novi Glumačke družine Kome- 
dijaši u sastavu Miroslav Roh- 
tek, Božena Premužić, Jadranka 
Hruškar i Stjepan Đuras.(ljr) 


DRUŠTVO 
MLADIH BEDENEC 


Društvo mladih Bedenec u 
subotu je, 21. prosinca, podijelilo 
poklon pakete najsiromašnijim 
sugrađanima. Paketi s prehram- 
benim artiklima osigurani su 
u suradnji s Gradom Ivancem, 
Mjesnim odborom Bedenec te 
donacijom župnika vlč. Draguti- 
na Joča. U nabavi paketa pomogli 
su i drugi sponzori i pojedinci. 

Prilikom posjeta siromašnim 
kućanstvima, mladi su popričali 
s domaćinima i zaželjeli im sret- 


Paketi za siromašna kućanstva 


ne blagdane. Posjet mladih vedra 
duha i lijepa riječ razgalili su srca 
mještana te se i toga puta poka- 
zalo da dobra volja i malo vreme- 
na odvojena za razgovor i druže- 
nje znači više od poklona samog. 

Dan kasnije Društvo mladih 
je prvi put organiziralo dariva- 
nje djece te druženje s Djedom 
Božićnjakom. U nazočnosti sto- 
tinjak djece i mještana, mladi su 
u dvorani Vatrogasnog doma ot- 
pjevali nekoliko božićnih pjesa- 


Posjet mladih ljudi vedra duha razveselio je baku 


ma, a nakon dolaska Djeda dru- 
ženje je nastavljeno podjelom 
darova i fotografiranjem. Time 
je Društvo mladih još je jednom 


pokazalo kako se s malo nov- 
ca i puno volje mogu napraviti 
dobre stvari i oživjeti društveni 
život naselja.(redakc.) 


IZ STOMATOLOŠKE ORDINACIJE 
Zub nije niknuo na svom E mjestu 


- Imam dijete staro 7 godina, 
u fazi je gubljenja mliječnih i iz- 
bijanja trajnih zubi, trenutačno 
nema gornje i donje jedinice i 
dvojke. Sin me nedavno upozo- 
rio da mu ,na nepcu raste zub', 
odnosno, da mu je na nepcu 
izbilo nešto bijelo i tvrdo te da 
ga to smeta i boli (iako bol nije 
pretjerana). Budući da smo u 
međuvremenu zbog drugog ra- 
zloga bili kod naše pedijatrice, 
ona mi je potvrdila da je doista 
riječ o zubu te kazala da bi on s 
vremenom, tijekom rasta, trebao 
doći na svoje mjesto. Ja osobno u 


to nisam uvjerena, nepojmljivo 
mi je da bi se takva deformacija 
mogla ispraviti. Užasno sam za- 
brinuta zbog toga. Hoće li dijete 
morati na operaciju? Ako da, ko- 
liko je invazivna i gdje se obavlja? 
— pita ,obeshrabrena mama“. 

Odgovor stomatologa: 

Vaše dijete nalazi se u fazi ni- 
canja trajnih zubi. Nicanje je defi- 
nirano kao pomak zuba, od svog 
mjesta razvoja u kosti čeljusti, do 
njegove funkcionalne pozicije u 
usnoj šupljini. Počinje u 6. godini 
života erupcijom donje šestice, a 
traje sve do 12.-13. godine života 


erupcijom gornjih sedmica. Da- 
kle, cjelokupno razdoblje nicanja 
trajnih zubi (osim umnjaka) tra- 
je oko 6 godina. Smjer erupcije 
zuba određen je genetskim fak- 
torima i faktorima koji se odnose 
na okolinu. Jedan od najvažnijih 
lokalnih faktora okoline je kom- 
presija zubi u razvoju i erupciji. 
Ono što se dogodilo kod 
vašeg djeteta struka naziva ek- 
topičnom erupcijom. To znači, 
laički rečeno, da zub nije niknuo 
na svom očekivanom mjestu. 
Razlozi za to mogu biti brojni, 
no najčešće su lokalnog podri- 


jetla. Pretpostavljam da se radi- 
lo o nedostatku prostora pa je 
zub niknuo na nepcu. U većini 
slučajeva riječ je o trojci ili jedi- 
nici. Ono što je još moguće, ali 
je manje vjerojatno, jest to da se 
radi o prekobrojnom zubu. Ako 
govorimo o prekobrojnom zubu, 
problem se rješava ekstrakcijom, 
tj. vađenjem. U suprotnom, ako 
se radi samo o neuobičajenom 
mjestu nicanja, problem ćete 
riješiti ortodontski. Specijalist 
ortodoncije će najvjerojatnije 
biti u mogućnosti smjestiti zub 
na odgovarajuće mjesto u čeljusti 


fiksnim ortodontskim aparatom. 

Savjetujem vam da posjetite 
svog stomatologa, koji će vas 
uputiti specijalistu ortodoncije. 
Ortodont će vam nakon detalj- 
ne obrade pojasniti plan i način 
provođenja terapije. Sumnjam 
da će biti potrebe za interven- 
cijom oralnog kirurga. 

Grad svake godine priređuje prijem za svoje stipendiste 


POMOĆ U STUDIRANJU Ugovori o stipendiranju u ak. godini 2013./2014. 


Grad za stipendije 42 
studenta daje 210.000 kn 


Trideset i šest studenata 
s područja grada Ivanca u 
petak je, 20. prosinca, dobilo 
najljepši božićni dar - s gra- 
donačelnikom —Miloradom 
Batinićem u Gradskoj su vi- 
jećnici potpisali ugovore o 
stipendiranju u akademskoj 
godini 2013./2014. Stipen- 
dije u iznosu 500 kuna, koje 
će im barem djelomično 
pomoći u pokrivanju troš- 
kova studija, dodijeljene su 
im temeljem jedinstvenog 
kriterija utvrđena na osnovu 
socijalnog statusa i uspjeha u 
dosadašnjem školovanju (30 
stipendija) i deficitarnosti 
zanimanja prema očitovanju 
domaćih gospodarstvenika 
(6 stipendija). 

Tim povodom u vijećni- 
ci je priređen tradicionalni 
prijem za studente kojemu 
je nazočio i zamjenik gra- 
donačelnika Čedomir Brač- 
ko. Stipendistima se kratko 
obratio gradonačelnik Bati- 
nić te izrazio nadu da će se 


Trideset studenata 
stipendije dobiva 
temeljem socijalnog 
statusa i uspjeha u 
školovanu, a 12 temeljem 
deficitarnosti zanimanja 


sadašnja teška gospodarska 
situacija ipak promijeniti na- 
bolje što bi rezultiralo otva- 
ranjem novih radnih mjesta 
i otvaranjem mogućnosti da 
se gradski stipendisti nakon 
završetka školovanja uspiju 
zaposliti u Ivancu ili u našoj 
županiji. 

I dok bi se nakon završet- 
ka studija neki željeli vratiti 
u rodni kraj i tu ostati raditi 
i živjeti, poput Karla Rogine- 
ka, iz Ivanečkog Naselja, stu- 
denta prve godine Fakulteta 
političkih znanosti u Zagre- 
bu, drugi se tome ne nadaju. 

-Na četvrtoj sam godini 
studija menadžmenta hoteli- 
jerstva u Opatiji i teško da bih 
se s tim zanimanjem mogla 


zaposliti u Ivancu ili negdje 
bliže. Najvjerojatnije ću ostati 
na moru, mislim da ću sa svo- 
jom strukom tamo ipak lakše 
naći posao. Inače, u kući nas je 
još troje djece — starija sestra 
i dva brata u osnovnoj školi, 
pa stipendija svakako dobro 
dode za pokrivanje tekućih 
troškova — otkrila nam je Iva- 
na Petak iz Jerovca. 

Njenim stopama ide i 
Slavica Strmečki iz Punikvi, 
koja također svoju buduć- 
nost vidi u turizmu. 

-Na prvoj sam godini i do- 
bro mi je krenulo. Stipendija? 
Kad je u kući šestero djece, 
kao što je to u mojoj, svaka je 
novčana potpora dobro doš- 
la! Imam još tri starija brata i 
dvije mlađe sestre, a zaposlen 
je samo otac. Kako uspijeva- 
mo? To vam se zove umijeće 
preživljavanja! — kaže simpa- 
tična Slavica. 

Medu stipendistima je i 
Ivančanka Jelena Harjač. Na 
petoj je godini studija povi- 


jesti na Hrvatskim studijima 
u Zagrebu. 

-Još malo - pa gotovo, a 
onda se trebam baciti u po- 
tragu za poslom. Na žalost, 
na vidiku još nemam ništa 
konkretno. Stipendija je 
dobra pomoć, uvijek dobro 
dođe za pokrivanje raznih 
troškova. Roditeljima nije 
lako, jer i sestra mi je studen- 
tica, ona je na drugoj godini 
geografije — kaže Jelena. 

Priče većine studenata 
slične su. Zaposlen je jedan, 
rjeđe oba roditelja, primanja 
su im skromna, pa u tom slu- 
čaju gradska stipendija po- 
maže rasteretiti kućni budžet 
i omogućiti im pokrivanje 
dijela nužnih troškova. 

Uključujući i šest stipen- 
dija što ih je dodijelio lani 
za deficitarna zanimanja (za 
sve godine školovanja), Grad 
Ivanec stipendira ukupno 42 
studenta te za njihovo školo- 
vanje iz proračuna izdvaja 
210.000 kuna. (ljr) 


PROBLEMI MLADIH Savjet mladih Grada Ivanca uključen je u izradu 
novog Županijskog programa djelovanja za mlade 


Kako poboljšati položaj mladih u lokalnoj zajednici? 


+ Savjet mladih je na sastanku okupio srednjoškolce, studente, zaposlenu 
i nezaposlenu mladež te pokušao ask njihove potrebe i probleme 


U nastojanju da svojim an- Z 
gažmanom doprinese kreira- = 


nju što kvalitetnijeg programa 5 [433 


djelovanja za mlade, Savjet 


mladih Grada Ivanca uključio £ | 


se u postupak izrade novog & 
Županijskog programa djelo- # e 
vanja za mlade (ŽPDM) od 
2014. do 2018. godine. Nje- 
govi su nositelji Savjet mladih 
Varaždinske županije i Cen- 
tar za eko-društveni razvoj 
iz Čakovca. Izrada programa 
temelji se na povratnim infor- 
macijama koje se prikupljaju 
od različitih skupina mladih 
u svim dijelovima županije, a 


Sastanak s mladima ivanečkoga područja 
sve radi stvaranja što konkret- 
nijeg i sveobuhvatnijeg stra- 
teškog dokumenta. 

U tom cilju je Savjet 
održao sastanak s mladima, 


fokusiravši se na najvažni- 
je skupine - srednjoškolce, 
studente, zaposlene i neza- 
poslene. S njima su u dvosat- 
nom razgovoru identificira- 


ni problemi i potrebe mladih 
na gradskom području. 
Nakon što se provedu 
istraživanja u drugim grado- 
vima i većim općinama, po- 
daci će biti konkretizirani i 
uvršteni u konačni prijedlog 
programa, čije se usvajanje u 
Zupanijskoj skupštini oče- 
kuje u veljači. Očito je da se 
samo sustavnim i planskim 
djelovanjem lokalnih i regio- 
nalnih vlasti u partnerskom 
odnosu s mladima može 
utjecati na poboljšanje nji- 
hova položaja u društvu i lo- 
kalnoj zajednici.(D. Belščak) 

IZDVOJENO 
Draženki Stančić 
Državna nagrada 
rivan Filipović“ 


Mag. bibl. Draženki Stančić, profe- 
sorici hrvatskoga jezika i književnosti i 
stručnoj suradnici knjižničarki u ivanečkoj 
OŠ I. K. Sakcinskog, na svečanosti u Mini- 
starstvu znanosti, obrazovanja i sporta u 
Zagrebu uručena je Državna nagrada Ivan 
Filipović. Riječ je o nagradi koja se dodje- 
ljuje istaknutim prosvjetnim djelatnicima, 
znanstvenicima i stručnjacima koji svojom 
stručnošću, zalaganjem i uzornim radom 
pridonose unapređivanju odgojno-obra- 
zovnog procesa i ugledu učiteljskog poziva. 


D. Stančić - od čuvanja zavičajne 
baštine do projekta Tulum s(l)ova 


D. Stančić najviša državna nagrada u 
prosvjeti dodijeljena je za zapažen rad u 
pokretanju projekta poticanja i razvijanja 
navike čitanja iz užitka Tulum s(l)ova. Usto, 
poznato je da u svom radu povezuje dram- 
ski odgoj, odgoj za medije i komunikolo- 
giju s naglaskom na nenasilno rješavanje 
sukoba. Također, D. Stančić potiče čuvanje 
zavičajne baštine, sudjeluje u organizaciji 
raznih izložbi, literarnih i likovnih radioni- 
ca i humanitarnih akcija, pa se stoga sasvim 
zasluženo našla među dobitnicima najvišeg 
državnog priznanja. Cestitamo!(ljr) 


UDRUGA UDOMITELJA 
NADA 


e e e 
Darovi za djecu i 
odrasle 

Ivanečka Udruga udomitelja Nada je 
uoči božićnih blagdana darovima razve- 
selila djecu i odrasle osobe o kojima skr- 
be udomiteljske obitelji. Poklonima su se, 
dakako, najviše radovali najmladi, to više 
što su u svojim vrećicama našli i pokoju 
novu igračku iz donacije Lidla. Nada nije 
zaboravila ni starije udomljene osobe, a 
uglavnom je riječ o nemoćnim osobama, 
nerijetko bez ikoga svoga. Njih je također 
obradovala poklon — paketima. 

Udruga Nada je i članica Foruma za kva- 
litetno udomiteljstvo, čije je sjedište od lani u 
Ivancu. Stoga se zajedno sa srodnim udru- 
gama iz Varaždina i Međimurja uključila u 
prikupljanje sredstava za udomljene. Zahva- 
ljujući tomu, u varaždinskoj Areni omoguće- 
na je podjela blagdanskih darova za korisnike 
svih članica Foruma koje djeluju na području 
Varaždinske i Međimurske županije. (ljr) 

12 baština 


SIGNALIZACIJA Aktivnosti Turističke zajednice grada Ivanca 
Smeđim putokazima lakše do turističkih lokaliteta 


Na više lokaliteta u Ivancu prošlog je 
mjeseca postavljena tzv. smeđa signali- 
zacija, odnosno, putokazi i interpreta- 
cijske ploče prema važnijim gradskim 


djelatnosti. 


društvenim odredištima i turističkim 


lokacijama. Dvadeset i pet putokaza 
postavljeno je na jedanaest različitih 


lokacija, uglavnom uz državnu cestu, a 


sav posao oko izrade projekata i tehnič- 
kog elaborata odradila je Turistička za- 
jednica grada Ivanca uz potporu grad- 
skog Upravnog odjela za urbanizam i 
komunalne poslove. Izrađeno je i do- 


datnih pet ploča, a one će biti postav- 
ljene nakon što turistički i drugi objekti 
pribave potrebne dozvole o obavljanju 


Putokazi i interpretacijske ploče su 
postavljeni na jedanaest lokaliteta 


Za to je prethodno pribavljena sugla- 
snost Hrvatskih cesta, pri čemu žalosti 
što se na dobivanje suglasnosti čeka i 
po nekoliko mjeseci, a nisu ni dovoljno 
jasni razlozi zbog kojih HC nije želio iz- 


dati odobrenje za postavljanje pojedinih 
putokaza. Također, TZ ponovno podsje- 
ća vlasnike registriranih turističkih obje- 
kata da su slijedom zakona o pružanju 
usluga u turizmu, o ugostiteljskoj dje- 
latnosti, boravišnoj pristojbi i turističkoj | 
članarini, dužni obavijestiti TZ o svojoj 
poslovnoj djelatnosti. 

Smeđu signalizaciju postavio je va- 
raždinski Crtorad, a sve troškove po- 
krio je TZ. Novi putokazi postavljat će 
se i iduće godine, u skladu s novčanim 
mogućnostima TZ-a.(ljr) 

Novi putokazi prema važnijim ičiruš- 
tvenim i turističkim lokacijama 


IZ POVIJESTI IVANCA 


Razglednice i čestitke - 
karika koja spaja ljude, 
vremena i kulture 


+, Draga sestro! Bio ti čestit Božić i sretna Nova godina. Daj nam Bog zdravlja, 
sloge i zadovoljstva! Srdačan pozdrav svima, Stjepan“ (citat iz stare čestitke) 


Ovom prilikom osvrćem se 
na pisano slovo na razgledni- 
cama i čestitkama, uz nezao- 
bilaznu slikovnu produkciju 
jednog minulog vremena. 
Vraćamo se stotinu godina 
unatrag, u 1913., teško raz- 
doblje pred sam početak Pr- 
vog svjetskog rata. U to doba 
zamrla su ili svedena na mi- 
nimum sva društvena i gos- 
podarska događanja. Usprkos 
tome, postoje pisana svjedo- 
čanstva koja dokazuju da je 
naše mjesto i u tim bremeni- 
tim vremenima bilo aktivno 
i da je komuniciralo sa svim 
važnim središtima. 

Pisma i razglednice bila 
su temelj  korespondenci- 
je između ljudi, ustanova, 
gradova i država. Primjer je 
razglednica poslana iz Ivan- 
ca 1913. (tiskana  1907.), 
čiji je nakladnik bio Natan 
Schwarz. Na njoj se lijepo 
razabire kapela sv. Donata, 
a u pozadini i Stari grad, cr- 
kva i Ivančica. Ispod je natpis 
Pozdrav iz Ivanca. U to doba 
razglednice se nisu često ti- 
skale, već su korištene one 
koje su bile dostupne, stare i 
po nekoliko godina. Tome u 
prilog ide i ova razglednica. 

Mnogi se pitaju zašto se pi- 
salo na licu razglednica i česti- 
taka, na mjestu gdje se nalazila 
slika? Krajem 19. stoljeća često 
je strana sa slikom ispisana. 
Nije to bio rezultat nikakvog 
hira ili tadašnje mode, nego 
uredbe Svjetskog poštanskog 
saveza (UPU), koji je propisao 
da stranica s adresom ne smije 
sadržavati nikakve druge po- 
ruke osim adrese primatelja. 
Sve zemlje su se toga pridrža- 
vale, ali tijekom 1904. počinje 
se u tadašnjoj Austro-Ugarskoj 

Ova je razglednica iz Ivanca poslana prije stotinu godina i secesijska čestitka (dolje) 


Srdačna čestitka 
K novoj godini. 


prostor na stranici za adresu 
dijeliti i na prostor za pisanje 
poruke. 


Secesijska čestitka 

Slanje čestitaka i razgled- 
nica se prije stotinjak godina 
u građanskoj kulturi smatralo 
znakom dobrog odgoja. Kasni- 
je se tiskaju i likovni motivi na 


čestitkama koje nose obilježja 
i simbole vezane uz određene 
blagdane. To je vidljivo i na 
raritetnoj čestitki u povodu 
Nove godine (na slici), koja po- 
tječe iz 1900., a izrađena je po- 
sebnom tehnikom. Unutarnji 
rubovi - okvir namijenjen za 
pisanje je ispupčen u zelenoj 
i zlatnoj boji, a stilski je lijepo 


upotpunjen motivom cvijeća. 
Radi se o tzv. secesijskoj čestit- 
ki dugih linija. 

Čestitke, razglednice i do- 
pisnice spajale su ljude i mje- 
sta, običaje i tradiciju. I naša je 
želja da budemo karika u tom 
lancu, s istim ciljem. I vi pišite 
i šaljite razglednice i čestitke! 
Neka nas danas spajaju, a sutra 
neka ostanu svjedok jednog 
minulog vremena. 

Boris Jagetić 


Daraboš |# 


Prekrasan primjerak starog 
albuma za fotografije i ra- 
zglednice iz 19. stoljeća 


iz salona 
građanskih kuća 

Kartofilija, skupljanje i ču- 
vanje starih razglednica, čest 
je predmet interesa kulturnih 
i povijesnih institucija, ali i 
mnogih privatnih sakupljača. 
Nije slučajno da se na podlo- 
zi slikovnih produkcija starih 
razglednica baziraju i upot- 
punjuju mnogi stručno-znan- 
stveni radovi, a u svom radu 
ih koriste i arhitekti, restaura- 
tori, kustosi, muzeolozi ... 

Blagdani su u prošlosti 

bili vrijeme okupljanja obi- 
telji, poznanika i prijatelja, a 
tom prilikom često su se listali 
albumi s fotografijama i ra- 
zglednicama koje su primili. 
Primjer toga jest stari album 
iz 19. stoljeća koji je i danas u 
uporabi i služi za čuvanje sta- 
rih fotografija. Kod bogatijih 
građanskih obitelji takvi albu- 
mi su se držali na posebnim 
stolićima u salonima građan- 
skih kuća. 


Uređivački odbor: 
Milorad Batinić, Branko 
Putarek, Čedomir Bračko, 
Marina Držaić, Stanko 
Rožman, Maja Darabuš 
Fotografije: Branko Težak, 
Zoran Stanko, Ljudevit 
Cikač, arhivi suradnika 
Glavna uredni- 

ca: Ljiljana Risek 

Tisak: Stega tisak 

d.o.0., Zagreb 

Naklada: 4700 primjeraka 

ATRAKCIJA Turistička zajednica grada Ivanca i Udruga 


Ivanečki vitezovi 


Pokloni prolaznicima 


iz - viteških kaciga 


inicijativu Turističke 
mom prošlog je mjeseca 
u centru Ivanca otvorena tu- 
ristička promotivna kućica s 
ponudom raznih suvenira i 
proizvoda pojedinih OPG-a i 
ugostiteljskih objekata. Zadnju 
subotu uoči Božića, kod kućice 
su TZi Udruga Ivanečki vitezovi 
priredili druženje s građanima i 
djecom, s dodjelom simboličnih 
darova i turističkih suvenira. 
Unatoč hladnom i maglovitom 
vremenu, pozivu su se organi- 
zirano odazvala djeca Društva 
Naša djeca Ivanec, a svratili su 
i brojni prolaznici te roditelji sa 
svojim mališanima. 

Dočekivali su ih vitezovi koji 
su toga puta svoje ratničke kacige 
napunili slatkim poklonima te ih 
dijelili djeci. Među njima je bila i 
jedna dama u srednjovjekovnoj 


Vitezovi su slatke poklone 
dijelili iz svojih ratničkih 
kaciga 
-—-—_——==ni 


U turističkoj kućici prošlog 

su se mjeseca mogli kupiti 

razni suveniri i proizvodi 
odjeći, koja je malene također 
dočekivala punom  košaricom 
slatkiša. TZ je za tu priliku 


ž izradila i prigodnu dopisnicu 

E — čestitku, sa sličicama koje 

S prikazuju brojne aktivnosti što 
2 ih je TZ provela u 2013. te s 
kalendarom na poleđini. 

Viteška povorka, kojoj se 
pridružio i idejni inicijator Bo- 
ris Jagetić Daraboš, nije se za- 
držala samo kod turističke ku- 
ćice, već je i prošetala gradom 
te usput darivala ugodno izne- 
nađene prolaznike. Svoj prilog 
uspjehu akcije dali su restoran 
BVB i OPG Migač koji su pro- 
laznike častili kuhanim vinom, 
medicom i slatkim delicijama. 
U akciju su se uključili i hotel 
Orion, KTC, Radio Ivanec i 
Tramex. Prosinačka prodaja u 
promo-kućici organizirana je 
prvenstveno u cilju turističke 
promidžbe domaćih ugostitelj- 
skih kuća i OPG-a.(ljr) 


PISMA ČITATELJA 


Dragica Putar — 
Ravlić, Gečkovec 

»Već godinama s radošću 
promatramo kako se uređu- 
je sva moguća infrastruktura 
grada Ivanca, mjesta i naselja 
istočno, sjeverno i južno od 
grada. Obradovasmo se kada 
je, napokon, krenulo i prema 
zapadnoj strani, nadajući se da 
će radovi napredovati te stići 
i do naših kuća. Ali, u zadnje 
vrijeme, sve kao da je stalo, dok 
istovremeno ima sredstava za 
daljnje uređivanje drugdje. 

..Oduvijek su = građani 
Vuglovca, Gečkovca i Kaniže 
samodoprinosima i osobnim ra- 
dom gradili vodovod, kanaliza- 
ciju, asfalt, električnu, telefonski 
i plinsku mrežu. Uvijek smo bili 
prvi ili među prvima, a sada? Ce- 
sta kroz naselje je prepuna rupa, 
tako da postoji opasnost da netko 
polomi noge kad noću ide kući s 
posla; stupovi električne rasvjete 
prijete rušenjem jer su truli, ka- 
nalizacija je stara i neadekvatna, a 
vodovod, koji smo nakon 2. svjet- 
skog rata gradili sami, također je 
upitne kvalitete... 

...Zato se pitam dokle ćemo 


Nastavak ulaganja 


mi u Gečkovcu čekati da se 
krene s radovima, pa da se pre- 
stanemo osjećati kao građani 
drugog reda? Svjesna sam da 
postoje prioriteti u strategiji 
razvoja grada, kao i situacije u 
kojoj se nalazimo, ali i naše str- 
pljenje ima granice: 

Odgovor: Svjesni smo činje- 
nice da u mjesnim odborima 
postoje velike i stalne potrebe 
za modernizacijom i gradnjom 
nove infrastrukture, što je u 
skladu s prirodnom težnjom 
građana da žive u uređenim 
naseljima, s infrastrukturom 
primjerenom potrebama su- 
vremenog života. Na područ- 
ju grada Ivanca je 30 mjesnih 
odbora. Unatoč činjenici da 
aktualna gradska vlast konti- 
nuirano vodi računa o ravno- 
mjernom razvoju i — unatoč 
krizi i prihodima proračuna 
kojise od 2008./2009. smanjuju 
2do 3 milijuna kuna na godinu 
— nastoji održati ravnomjernu 
dinamiku ulaganja u mje- 
sne odbore, često od građana 
dobivamo prigovore da se, eto, 
kod drugih neprestano radi, a 
kod njih ništa. 


Grad Ivanec je financirao dio projekata i radova vezanih 
uz gradnju pješačko-biciklističkih staza uz državnu cestu 

No, je li to doista tako? Evo 
i podataka o ulaganjima u 
područja Gečkovca, Kaniže i 
Vuglovca. U zadnje četiri go- 
dine tu su izgrađena čak dva 
sportska igrališta — u Kaniži 
(2009.) i Vuglovcu (2013.), vri- 
jedna više od 454.000 kuna. 
U još nekoliko projekata u 
tom kraju - u projektiranje i 
gradnju pješačko-biciklističke 
staze uz državnu cestu, u iz- 
mještanje ormarića za štednu 
rasvjetu, u gradnju vodovoda 
(Vercelenija i Podgorice), 
uloženo je 1,35 milijuna kuna. 
Montaža štedne rasvjete sta- 
jala je daljnjih 104.000 kuna. 
Da ne bi bilo zabune, sve su 
to gradska ulaganja. Izvršen 
je i cijeli niz radova na održa- 
vanju cesta (šljunčanje, iskop 
jaraka i propusta, razni po- 
pravci i sl.) u što je od 2009. 
do 2013. uloženo 143.500 
kuna. Tomu treba dodati i 
troškove zimske službe i javne 
rasvjete, koji za MO Vuglo- 
vec, Gečkovec i Kanižu iznose 
oko 45.000 kuna na godinu. 
Nastavak modernizacije žu- 
panijske ceste od Knapića pre- 
ma Vuglovcu izravno je vezan 
uz programe ŽUC-a, pa kad 
ŽUC krene, Grad će ih pratiti. 

Etapno se modernizirala i 
elektroenergetska  infrastruk- 
tura (2011. od trafostanice do 
kapelice u Vuglovcu, 2012. je 
sagrađena trafostanica Vuglo- 
vec IL, 2012./2013. montiran 
je priključni kabelski vod i 
uređen prihvat mreže na novu 
TS) U 2014. slijedi rekon- 
strukcija NN mreže na širem 
području Gečkovca i Vuglovca 
u duljini od 2 kilometra, što će 
stajati oko 400.000 kuna. 


rekreacija 


Nakon montaže, izdan j je certifikat koji j jamči ida 
oprema zadovoljava sigurnosne standarde 


VITEŠINEC 


Montirani su golovi na 
igralištu u Vitešincu 


Na novom sportskom igrali- 
štu u Vitešincu prošlog su mje- 
seca montirane vratnice s mre- 
žama. Radove je naručio Grad 
Ivanec, a izveli su ih djelatnici 
Nika konstrukcija iz Petrijanca. 
Temeljem zahtjeva gradskih 
službi, tvrtka je ujedno izdala 
certifikat kao dokaz da oprema 


i obavljeni radovi zadovoljavaju 
sigurnosne standarde. Certifi- 
kat vrijedi do 2021. 

Obavljeni radovi vrijedni su 
9.160 kuna. Nakon postavljanja 
golova, djeca, mladež i rekre- 
ativci jedva su dočekali da ih 
isprobaju i zatresu mreže prvim 
golovima. (ljr) 


Uživanje u šetnji Ivanečkom planinarskom obilaznicom 


IVANEČKA PLANINARSKA OBILAZNICA 


Planinari krstarili stazama 
Ivanečke obilaznice 


Čak 85 planinara iz više dru- 
štava sudjelovalo je na pohodu 
Ivanečkom planinarskom obi- 
laznicom što ga je u povodu 
obilježavanja Međunarodnog 
dana planina organizirao Pla- 
ninarski klub Ivanec. Pohodu 
su se odazvali i članovi HPD-a 
Bilo iz Koprivnice, Bundek iz 
Murskog Središća, MIV-a iz 
Varaždina i planinari iz Lud- 
brega. 

Nakon okupljanja i rije- 
či dobrodošlice kod početne 
kontrolne točke kod crkve u 
Ivancu, gdje su gosti dočeka- 
ni pecivima, kolačima i pićem 
dobrodošlice, planinari su, uz 
pratnju vodiča, krenuli putovi- 
ma IPO-a. 


Nakon okrepe u Prigorcu, 
jedna je grupa nastavila pohod 
trasom do izvora Šumi, Ivaneč- 
ke Željeznice, Pustog Duha te 


do_ivanečkih Jezera, Najupor. 


Ponovno su do izražaja 
došli izletnički i turistički 
potencijali ivanečkih 
planinarskih staza 


niji sudionici pohoda vratili su 
se u Prigorec na ovjeru dnevni- 
ka, gdje im je odmah uručeno 
i priznanje za obiđenu stazu 
IPO-a. Najveći broj sudionika 
se, nakon prijeđene rute Ivanec 
— Jamine — Zgano vino — Prigo- 
rec, nastavio družiti u Prigorcu, 
s plesom uz živu glazbu.(nn) 

14 spori 


Prva hrvatska 
mlađa kadetska 
rukometna 

liga, 1998. godište 


Dvaput 
pobijedili, 
a triput su 
poraženi 


Mlađi rukometaši Ivanči- 
ce godišta 1998. odigrali su u 
Bjelovaru dvije prvenstvene 
utakmice 5. kruga 1. hrvatske 
mlađe kadetske rukometne 
lige Sjever. Od Bjelovara su 
poraženi s 15:25, a Ivansku su 
porazili s 28:24. Najbolji do- 
maći igrač bio je Zoran Vido- 
ni s 22 gola u obje utakmice. 

Ivančica je zatim u Ivancu 
odigrala utakmicu s Virovi- 
ticom u kojoj je poražena sa 
22:28. Dodajmo ovome da su 
ivanečki rukometaši potom 
pobijedili Prelog s 23:22, a 
GRK Varaždin pobijedio ih je 
s 15:28. Z. Vidoni ponovno je 
bio najbolji sa 14 golova, dok 
je Filip Vidoni protivničku 
mrežu zatresao sa 7 pogoda- 
ka. (nn). 


Regionalna 
rukometna liga, 
dječaci B 
Pobijedili 
Vidovec, 
porazio ih 
GRK Varaždin 


Rukometaši Ivančice go- 
dišta 2002. odigrali su u Le- 
poglavi dvije prvenstvene 
utakmice 6. kruga Regional- 
ne rukometne lige, dječaci B. 
Ivančica je pobijedila Vido- 
vec sa 16:10, a poražena je od 
GRK Varaždin sa 16:18. Naj- 
bolji ivanečki igrač bio je Ni- 
kola Kušen s 10 golova.(nn) 


Prva hrvatska 
kadetska 
rukometna 
liga,1996. godište 


Polovičan 
uspjeh 


Rukometna momčad Ivan- 
čice, godište 1996,. odigrala je 
u dvorani Srednje škole Ivanec 
dvije prvenstvene utakmice 4. 
kruga 1. HKRL. U prvom su- 
sretu izborila je pobjedu nad 
Hrvatskim  dragovoljcem s 
22:19, dok je u drugoj poraže- 
na od Marina Kaštele sa 22:29. 
U prvoj utakmici u domaćoj 
momčadi Mario Maloić i Ma- 
rio Vidman postigli su po 5 
golova, dok je u drugoj Luka 
Hudoletnjak zabio 6, a Vid- 
man 5 golova.(nn) 


RUKOMET Rukometni klub Ivančica, član 2.HRL Sjever 


Momčadi Ivančice naslov 
jesenskog prvaka lige 


U prvenstvenoj utakmici 
9. kola 2. HRL Sjever momčad 
Ivančice poražena je od Viro 
—Virovitice sa 28:32 te time iz- 
gubila prvo mjesto na tablici. 
Uslijedila je zatim utakmica na 
domaćem parketu sa Slatinom i 
pobjeda od 34:31. 

Ivančani su u utakmicu ušli 
maksimalno motivirani. Me- 
dutim, nakon početnih 2:0, 
uslijedila su četiri neiskorištena 
uzastopna zicera u napadu, što 
je iskoristila borbena gostujuća 
momčad. Srećom, naša se eki- 
pa trgnula, počela je s agresiv- 
nijom igrom u obrani, dok je 
u napadu Marko Gotal bio taj 
koji je svojim projektilima s 
vanjske pozicije zabijao i držao 
prednost šest do sedam golova. 
Domaća je momčad u 43. mi- 
nuti vodila s 27:23 i rutinskom 


igrom privela utakmicu kraju. 
Najbolji igrač u domaćoj mom- 
čadi bio je Gotal s 9 golova. 


Čelnu poziciju donijela joj 
je pobjeda nad Brodom 

i poraz dotad vodeće 
Koprivnice u Garešnici 


Ivančica je u utakmici po- 
sljednjeg, 11. kola, pobijedila 
momčad Broda s uvjerljivih 
36:17. Ivančica je povela sa 9:2 
da bi u drugom poluvremenu 
imala prednost od 11 golova i 
vodstvo od 20:9 te na kraju izbo- 
rila pobjedu sa 19 golova razlike. 
S tom pobjedom, ali i porazom 
dotad vodeće Koprivnice u Ga- 
rešnici, momčad Ivančice osvo- 
jila je naslov jesenskog prvaka sa 
17 bodova. Po 16 bodova imaju 
Borovo i Koprivnica.(nn) 


Poraz u 
polufinalu 
županijskog 
kupa 


RK Ivančica je u utakmici 
četvrtfinala Županijskog ru- 
kometnog kupa Varaždin po- 
bijedila momčad Trnovca sa 
36:30. Najistaknutiji u mom- 
čadi Ivančice bili su Vedran 
Huđ, Marko Gotal i Nino Trefil 
sa po sedam golova. 

Ivančica je zatim u polu- 
finalnoj utakmici poražena 
od momčadi MRK Vidovec s 
30:32, poluvrijeme 16:13 za 
Ivančicu. Najefikasniji igrač u 
momčadi Ivančice bio je Huđ 
s 12 golova.(nn 


U novoj sezoni Ivančica igra sjajno 


ŽENSKI RUKOMET Rukometna ekipa Ivanca, član 2. HRL Sjever 


Ivančanke na pretposljednjem 


mjestu prvenstvene tablice 


Ženska rukometna ekipa 
Ivanca poražena je u gostima 
od ekipe Đurđevca sa 20:44 u 


prvenstvenoj utakmici 8. kola 
2. HRL Sjever. Novi poraz 
uslijedio je u zadnjem, 9. kolu, 


kada ju je rezultatom 17:31 
pobijedila ekipa Pan Đakova. 
U tom je susretu Ivančanka- 
ma krenulo dobro, uz početno 
vodstvo, međutim, u nastavku 
su dosta griješile, ne iskori- 
stivši čak šest napada. To pak 
je iskoristila gostujuća ekipa 
predvođena sjajnom Ivanom 
Zirn. Već u 18. minuti ekipa 
Ivanca je gubila s 5:10, a vod- 
stvo gošći s teško dostižnih 
devet golova u 45. minuti bio 
je znak da je na pomolu osmi 
poraz domaće ekipe. 

Nakon jesenskog dijela 
prvenstva ekipa Ivanca na- 
lazi se na pretposljednjem, 
devetom mjestu prvenstvene 
tablice sa samo dva osvojena 


boda.(nn) 


11204. IXANEČKE zw NOVINE 


IVANEČKE u NOVINE 1.24 


ODBOJKA 


Na kraju jesenskog dijela prvenstva odbojkašice su treće na prvenstvenoj tablici 


Odbojkašice treće na 
prvenstvenoj tablici 


Ženska odbojkaška ekipa 
Ivanca u prvenstvenoj je uta- 
kmici posljednjeg kola jesen- 
skog dijela prvenstva poražena 
od ekipe Varaždin Volley II s 0:3 
u setovima. U utakmici odigra- 
noj u Ivancu, naše su odbojka- 
šice u prvom setu vodile sa 6:4, 


1412, 16:15, a zatim je rezultat 
bio izjednačen. Tada je povela 
gostujuća ekipa sa 24:22, koja ga 
je na kraju i osvojila s 25:22. U 
drugom setu ponovno je igrana 
odlična odbojka, a skupina naj- 
vjernijih navijača nije ispuštala 
bubnjeve iz ruke. U finišu su 


ipak uspješnije bile gošće, koje 
su set dobile s 25:20. I treći set 
bio je uzbudljiv i neizvjestan do 
samog kraja, ana koncu su ga iz- 
gubile Ivančanke s 21:25. 

Ekipa Ivanca na prvenstve- 
noj je tablici treća, s 13 osvoje- 
nih bodova.(nn) 


Županijsko 
prvenstvo za juniorke 


Mlade 
odbojkašice 
druge u županiji 


Ženska odbojkaška juni- 
orska ekipa Ivanca na Župa- 
nijskom prvenstvu odigra- 
nom u varaždinskoj Areni 
zauzela je drugo mjesto. U 
finalu je poražena od ekipe 
Varaždin Volley sa 0:3 u se- 
tovima.(nn) 


KOŠARKA Košarkaški klub Ivančica u A-2 HKL Sjever 


Prekinuli niz poraza i zauzeli 8. mjesto 


Kk 


: LJ. CIKAČ 


. 


iS 


Đurđevčani su Ivančane pobijedili sa 69:83 


Nakon što je u utakmici 8. kola A-2 
HKL Sjever poražen od momčadi Mla- 
S dosti iz Đurđevca sa 69:83, KK Ivančica 
2 u Križevcima je napokon uspio prekinuti 
crni niz od sedam uzastopnih poraza i 
ostvariti pobjedu nad momčadi Radni- 
ka sa 66:54. Karlo Smontara postigao 
je 23 koša, a Filip Rožman 15. Još jednu 
uvjerljivu pobjedu Ivančica je potom iz- 
borila u dvorani Srednje škole Ivanec nad 
momčadi Rudara Cimper iz Murskog 
Središća, sa 8465. U momčadi Ivančice 
junak utakmice bio je sjajni Filip Rožman 
sa 29 koševa. U utakmici posljednjeg, 11. 
kola jesenskog dijela prvenstva, Ivančica 
je u Vrbovcu poražena od momčadi Pe- 
tra Zrinskog sa 63:87. 

U listu strijelaca upisali su se Josip 
Putarek s 13, Rožman s 12 te Bigec s 11 
koševa. Nakon odigranog jesenskog dije- 
la prvenstva momčad Ivančice na prven- 


stvenoj je tablici osma. (nn) 


Regionalna košarkaška juniorska liga Sjever 
Juniori Ivančice - Prelog 67:36 


Košarkaška juniorska 
momčad Ivančice pobijedila 
je momčad Preloga rezul- 
tatom 67:36 u prvenstvenoj 
utakmici 8. kola Regionalne 
juniorske lige Sjever.  Uta- 
kmica je odigrana u dvorani 
Osnovne škole Ivanec. Novo- 


sel je postigao 12 
koševa, Smontara 
ll, a Sokol 10. 
Momčad Ivančice 
na prvenstvenoj 
tablici nalazi se na 
petom mjestu s 11 


bodova.(nn) ra 15. 


U sljedećoj utakmici Ivančica je 


Kadeti KK Ivančice 


Tino Kušteljega 
zabio 20 koševa Rudaru Cimperu 


Košarkaška kadetska momčad 
Ivančice je u utakmici 6. kola RKL 
Sjever u Murskom Središću pobije- 
dila Rudara Cimper sa 73:57. Tino 
Kušteljega postigao je 20 koševa, 
Martin Fištrek 18, a Kruno Smonta- 


poražena od momčadi Međimurja 
iz Cakovca sa 54:61. Gosti su gotovo 
cijelo vrijeme igrali zonski presing. 
Domaći košarkaši su zonu uglavnom 
uspješnom probijali, ali u završnici 
im je ponestalo snage. Najprecizniji 


u domaćoj momčadi bio je Fištrek s 


18 koševa.(nn) 


sport 


15 


MALI NOGOMET 31. otvoreni zimski 
turniru malom nogometu Kaj kup Ivanec 


Nogometni spektakl 
sa 34 seniorske i osam 
veteranskih momčadi 


U organizaciji NK Ivančice 
započeo je 31. otvoreni zimski 
turnir u malom nogometu Kaj 
kup Ivanec 2014. Sudjeluju 34 
seniorske i 8 veteranskih mom- 
čadi iz Krapinske i Varaždinske 
županije. Na javnom izvlačenju 
skupina seniori su podijeljeni u 
osam skupina, a njihovi nosite- 
lji su Foto Gaj, Liberty Gorijani, 
MNK Črešnjevo, MNK No- 
vaki, Buffet Mladost Varaždin, 
MNK Automobil Lončar _& 
Fotex, Elkom Ivanec i Kavana 
Ivana. 

Veterani su podijeljeni u 
dvije skupine čiji su nositelji 
Lepoglava i Policijska postaja 
Ivanec. Naslov prvaka brani 
momčad MNK Črešnjevo. 

S područja Ivanca natječe 
se 11 momčadi, među njima i 
mlada kadetska momčad NK 


Ivančice. Na turniru, među 
ostalim kvalitetnim ekipama, 
nastupa i momčad Automobil 
Lončar & Fotex, lanjski polufi- 
rare: zomi oak asi 


Veliko finale održat 
će se 12. siječnja 
u srednjoškolskoj 
sportskoj dvorani 


nalist zagrebačke Kutije šibica, 
zatim Foto Gaj iz Krapine (bivši 
Mal Gal), jedna od najboljih 
momčadi ivanečkog turnira, 
Liberty Gorijani (Aso ponos), 
a od ivanečkih najuspješnija je 
momčad Elkoma. 

Utakmice se igraju u sport- 
skoj dvorani Srednje škole 
Ivanec subotom, nedjeljom i 
praznikom, a završetak turni- 
ra planiran je za 12. siječnja. 
(nn) 


S ivanečkog područja na Kaj kupu natječe se 11 momčadi 


KARATE KLUB IVANEC 


Filipu Habeku bronca 
na državnom prvenstvu 


Filip Habek s trenerom 
Dubravkom Ferekom 


o 
hre 
= 
= 


Ivanečki karataši ogledali 
Šsu se na 9. međunarodnom 


z Š karate turniru sv. Nikola odr- 


< 


s 


žanom u varaždinskoj Areni. 
S Nastupilo je 370 natjecatelja 
iz Slovenije, Mađarske, BiH i 
Hrvatske, pa je to bila dobra 
prilika za ispitivanje snaga u 
katama i borbama i za osam 
ivanečkih boraca. Zlato je 
osvojila Petra Brlečić, bron- 
cu Patrik Lukavečki, a četvrta 
mjesta izborili su Patrik Žlibar, 
Melanija Hrgarek, P. Brlečić, 
Rene Neuberg — Jagetić i Erik 
Bencek. U subotu i nedjelju, 
7. i 8. prosinca, M. Hrgarek 
i Filip Habek nastupili su na 
državnom prvenstvu u Rijeci, 
koje je ujedno bilo i izborno 
natjecanje za EP 2014. Mela- 
nija je među kadetkinjama bila 
peta, dok je Filip među juniori- 
ma bio odličan, treći.(ljr) 


FOTO: LJ. CIKAČ 


zanimljivosti 


S uzbuđenjem dočekali Djeda Božićnjaka : 


U petak, 20 prosinca, u po- 
sjet štićenicima Udruge osoba 
s mentalnom retardacijom 
Ivanečko sunce stigao je uvijek 
veseli Djed Božićnjak. U klup- 
skim prostorima ga je božićnim 
pjesmama dočekalo mnoštvo 
vidljivo uzbuđenih lica. Štićeni- 


cima su se pjesmom pridružili i 
mlađi prijatelji iz Dječjeg vrtića 
Ivančice. 

Djedica je svima podijelio 
šarene darove te tako izazvao 
mnogo pozitivnih emocija od 
strane djece i štićenika. Dru- 
ženje je nastavljeno uz zakusku 


koju su pripremili roditelji i 
volonteri. U ime Grada Ivan- 
ca, čestitke vodstvu udruge, 
korisnicima Ivanečkoga sunca 
i njihovim brižnim roditeljima 
te vrijednim volonterima upu- 
tio je zamjenik gradonačelnika 
Cedomir Bračko. (zs) 


0:2. STANKO 


1.1.2014. 


Korisnici Udruge osoba s mentalnom retardacijom i 
djeca iz ivanečkog vrtića izveli su prigodan program 


Zajedničkim 


odbrojavanjem 


Doček na gradskoj špici 
Uz glazbu Faringaša, 
plesom u Novu 2014. 


menima i vatromet je bio kraći nego 


FOTO: B. TEŽAK 


posljednjih sekunda Stare godine, 
veliko mnoštvo raspoloženih građa- 
na i razdragane mladeži na ivaneč- 
koj gradskoj špici zajedno je ušlo u 
Novu, 2014. godinu. Zdravlje, sreća, 
mir, obilje, neka nam ova bude bolja 
od prethodne — prve su želje što su 
ih uputili jedni drugima te se potom 
prepustili prvom novogodišnjem val- 
ceru, a onda i drugim plesovima i za- 
bavi uz glazbu prigorečkih Faringaša. 

Nakon što su se stišali odjeci va- 
trometa što je u početnim trenucima 
Novoga ljeta rasvijetlio nebo iznad 
Ivanca — u skladu s recesijskim vre- 


prethodnih godina — novogodišnju 
čestitku građanima u ime Grada 
Ivanca uputio je predsjednik Grad- 
skog vijeća Edo Rajh. 

Dobrom  štimungu pridonijelo 
je i kuhano vino kojim su članovi 
Društva prijatelja narodnih običaja 
Maska iz Ivanca zagrijali okupljeno 
mnoštvo. Doček na špici i ove je go- 
dine organizirao Grad Ivanec. Slavi- 
lo se i u svim okolnim ugostiteljskim 
objektima, a nebo iznad Ivanca i 
okolnih mjesta cijele je noći cva- 
lo pod slavljeničkim vatrometima. 
Sretna vam Nova godina! (ljr) 


Prvi valcer u 2014. 


Dobrim emocijama u Novu godinu 


Advent u 
v e 
Ivanečkoj 

w 

e e_o 
Zeljeznici 
Veliki vijenac od mirisne 
smrekovine, četiri svijeće izra- 
dene od sjajnog papira sa sti- 
liziranim zlatnim plamenom, 
nekoliko mašni jarkih boja i 


kreativna ženska ekipa puna 
dobre volje i želje da svojim 


Pohvale za lijepu 

ideju Verici i Mariji 

Valjak i Maji Vizjak 
sumještanima uljepša advent- 
sko doba - atmosfera je to koju 
smo prošlog mjeseca fotoapa- 
ratom zabilježili u Ivanečkoj 
Željeznici. Za lijepu ideju i 
puno entuzijazma u ukraša- 
vanju mjesnog parkića pokraj 
ceste pohvale idu Verici i Mariji 
Valjak i Maji Vizjak.(ljr) 


Motomrazovi darivali djecu na ivanečkoj špici 


Rock koncert za udrugu Ivanečko sunce 


Kolona motoriziranih mra- 
zova iz ivanečkog Motokluba 
Jal u nedjelju je, 22. prosinca, na 
prepoznatljiv način razveselila 


male i velike Ivančane. Slijedom 
višegodišnjeg običaja, —jalov- 
ci su crne kožne motorističke 
jakne ponovno zamijenili pre- 


Humanitarni rock koncert u kinodvorani 


poznatljivim crvenim odorama 
i obješenjačkim kapama Djeda 
Božićnjaka te uz puno buke na 
svojim moćnim oktanskim lju- 
bimcima ,dojahali“ na ivaneč- 
ku špicu. 

Budući da su sa sobom po- 
nijeli i mnoštvo slatkih poklona 
u čijoj im je nabavi pomogao 
Grad Ivanec, motomrazovi su 
darovima obradovali mnoštvo 
razdraganih mališana. Počastili 
su ih i čajem, a odrasle su zagri- 
jali kuhanim vinom. 

Istoga dana u ivanečkoj 
kinodvorani Motoklub Jal or- 
ganizirao je rock koncert za 
Udrugu osoba s mentalnom 


FOTO: 2. 


Pa . 
Moto-djedovima obradovali su se i mali i veliki 


retardacijom Ivanečko sunce. 
Svirali su Peti element i Con- 
traRitam, a između njihovih 
nastupa članovi Sunca izveli 


su božićni igrokaz. Oko 2.000 
skupljenih humanitarnih kuna 
organizatori su donirali udruzi. 


(ljr) 

